Anak Sulong Mudah Mesra & Penyayang, Wajib Tahu 12  Fakta Lain.

Tahukah anda, menurut kajian pakar, personaliti seorang anak juga boleh dipengaruhi oleh kedudukannya dalam keluarga. Setiap anak yang dilahirkan ke dunia mempunyai personalitinya tersendiri. Contohnya anak sulung, kebanyakan mereka mempunyai personaliti dan ciri yang hampir sama.

Apa yang Istimewa dengan anak sulong? Ada yang kata anak sulong hasil ikatan cinta ibu bapa. Kebayakkan pasangan begitu teruja dengan kelahiran pertama, bahkan ramai yang mencemburui dengan anak sulong. Hari ini kami kongsikan fakta anak sulung yang anda wajib tahu.

Kebiasaannya anak sulung mempunyai sifat yang garang dan tegas. Selaku anak pertama yang bertanggung jawab ke atas adik-adik yang membantu ibu dalam menguruskan urusan rumah, Dah nama pun Kak Long dan Abang Long. Sebagai anak yang paling tua, anak sulung terpaksa bersifat garang dan tegas ke atas adik-adik, dan sifat ini akan terus melekat dalam diri dan terbawa-bawa sehingga ke dalam rumah tangga dan ke tempat kerja.

Mereka mungkin nampak garang dan tegas, namun hatinya baik dan lembut. Bak kata orang, dalam hati ada taman. Mereka garang dan tegas kerana sayangkan adik-adik dan mahu mengurangkan bebanan yang ditanggung oleh ibu. Ini adalah sesuatu yang baik, menarik bukan?

Apabila dah terbiasa menjadi ketua yang menjaga adik-adik di rumah, secara tak langsung sifat dominan akan muncul dalam diri anak sulung, dan seperti sifat tegas dan garang, sifat dominan juga akan terus melekat di dalam dirinya dan terbawa-bawa ke dalam hubungan, pergaulan, dan di tempat kerja. Sesetengah orang akan menganggap bahawa sifat dominan anak sulung kurang menyenangkan, namun percayalah ianya bukan sesuatu yang dibuat-buat atau disengajakan.

Umum mengetahui bahawa anak sulung menggalas tanggung jawab yang besar di rumah. Menjaga adik-adik, membantu ibu membuat kerja rumah, dan banyak mengalah demi adik-adik. Sedikit sebanyak, tanggung jawab tersebut membuatkan anak sulung menjadi seorang yang sangat matang, malah lebih matang daripada rakan sebaya yang lain. Inilah keistimewaan anak sulung.

Ya, tidak dapat dinafikan lagi bahawa anak sulung merupakan seorang yang sangat penyayang. Apa tidaknya, sejak kecil lagi anak sulung terpaksa membantu menjaga adik-adik dan sentiasa mengalah demi adik-adik. Sifat penyayang dalam diri anak sulung telah dipupuk sejak mereka kecil lagi. Untung sangat kalau anda berpasangan dengan anak sulung. Selain penyayang, anak sulung juga mudah mesra terutamanya apabila bertemu orang yang baru. Mereka sangat mudah bergaul dan menyesuaikan diri dengan keadaan sekeliling.

Fakta anak sulung yang seterusnya ialah mereka sangat mudah memaafkan kerana hati mereka sangat lembut. Anak sulung mungkin kelihatan garang, tegas, dan dominan namun jika anda mengenali mereka dengan lebih dekat, anda akan menyedari bahawa mereka mempunyai hati emas yang mudah memaafkan orang lain.

Sejak kecil, anak sulung telah biasa mengalah dengan adik-adik yang lain. Anak sulung akan berkongsi segalanya dengan adik-adik, dan mengorbankan perasaan sendiri. Sifat ini membentuk diri mereka. Jarang sekali anda akan berjumpa dengan anak sulung yang kedekut dan berkira.

Anak sulung, nampak sahaja garang dan tegas tapi hatinya sangat lembut dan mudah tersentuh. Mereka jenis mudah mengeluarkan air mata. Orang kata, hati tisu.

Suka memendam perasaan dan sukar untuk berkongsi perasaan dengan orang lain. Sifat ini mungkin timbul akibat anak sulung yang terpaksa berkorban perasaan demi adik-adik sejak mereka kecil. Itulah di antara pengorbanan paling besar seorang anak sulung.
Sifat tersebut akan terus kekal dalam diri mereka sehingga berpasangan dan berumah tangga. Oleh itu, kalau anda berpasangan dengan anak sulung, kalau nampak macam ada yang tak kena dengan mereka, ringan-ringankanlah mulut untuk bertanya jika mereka ada masalah atau perkara yang ingin dikongsikan.

Fakta anak sulung yang seterusnya ialah anak sulung kebiasaannya seorang yang ceria dan happy go lucky. Kenapa ye? Mungkin kerana sejak kecil mereka dah biasa menghiburkan dan membahagiakan adik-adik, makanya sifat tersebut terus kekal dalam diri mereka.

Percayalah, anak sulung nampak saja garang dan tegas namun hatinya agak sensitif. Menurut kajian, sifat sensitif dalam diri anak sulung berkemungkinan berpunca daripada keadaan yang memaksa mereka untuk mengalah sejak kecil. Jika terpaksa mengalah sejak kecil, dan ditambah pula dengan kekurangan perhatian dan kasih sayang kerana ibu bapa terpaksa memberi perhatian kepada adik-adik yang lebih kecil, akan timbul perasaan mudah terusik.

Anak sulung bukan sahaja seorang yang penyayang malah mereka juga sangat romantik. Untunglah siapa yang dapat anak sulung.

Mahunya tak rajin? Sejak kecil lagi anak sulung dah biasa tolong ibunya menjaga adik-adik dan membuat kerja rumah.

Fakta yang terakhir ni dengar macam kelakar, tapi ianya merupakan salah satu daripada kelebihan yang ada pada anak sulung. Tak payah anda bertempik sampai bergegar satu rumah. Kejut sikit je mereka akan terjaga.


Kagum Lihat Penampilan Keluarga Datuk Seri Anwar Ibrahim Yang Santun Berbaju Kurung & Hijab Bawal

Semalam Datuk Seri Anwar Ibrahim dibebaskan setelah mendapt pengampunan penuh Yang di-Pertuan Agong, Sultan Muhammad V . Seluruh ahli keluarga termasuk isteri dan anak-anak merayakan kemenangan ini bersama-sama. Turut hadir memberikan sokongan kepada ayah mereka yang telah terpisah lama sebelum ini. Turut menarik perhatian netizen adalah penampilan keluarga ini yang dilihat tampil cukup sederhana, santun dan juga menutup aurat.

Anwar yang mempunyai 6 orang anak dan lima daripadanya adalah perempuan. Masing-masing begitu menjaga aurat mereka dan lebih gemar bergaya sederhana sesuai dengan penampilan masing-masing.

Selain, Datin Seri Wan Azizah Wan Ismail yang setia mengenakan hijab kelepet lekap di dahi dengan baju kurung untuk memudahkan pergerakannya. Gaya bekas doktor ini juga tetap sama dari dulu hingga sekarang.

Seperti ibunya, YB Nurul Izzah juga turut menggemari tudung bawal. Malah Ahli Parlimen Permatang Pauh ini juga sudah lebih 20 tahun setiap menggayakan bawal.

Menurutnya, tudung jenis ini senang untuk digayakan dan memudahkan pergerakan beliau yang sentiasa aktif bergerak ke sana ke mari.

Begitu juga gaya adik-adiknya Nurul Nuha, Nurul Ilham, Nurul Iman dan juga Nurul Hana. Masing-masing jika dilihat lebih senang tampil sederhana dengan baju kurung dan juga tudung bawal yang dililit secara ringkas.


DIY Masker Bajet Dari Bahan Dapur, Hilangkan Acne & Dark Spot Tak Sampai RM10 Jadikan Kulit ‘Flawless’’

Pori terbuka susah nak nampak kulit flawless dan glowing. Kadang2 nampak macam kulit muka berlubang. Selalunya terjadi dekat area pipi, dagu dan hidung. Banyak faktor pori terbuka ni salah satunya disebabkan malas cuci kulit muka.

Bahan : pisang, yogurt dan madu asli.

1. Haluskan semua bahan dan kacau rata sehingga campur rata.
 2. Sapu masker pada wajah. Fokuskan pada kawasan pori terbuka.
 3. Tunggu sehingga kering dan bilas dengan air bersih.
 4. Lakukan seminggu sekali untuk mendapatkan hasil yang memuaskan dan berkesan.


Tidur Yang Tidak Berkualiti Punca Berat Badan Meningkat Dan Wajah Jadi Cepat Tua! Atasinya Dengan 5 Langkah Ini!

Untuk memiliki tubuh badan yang sihat bukan hanya berkaitan dengan faktor pemakanan ataupun senaman malah waktu rehat yang cukup juga memainkan peranan penting untuk memastikan tubuh sentiasa sihat selalu.

Waktu tidur yang cukup serta berkualiti amat diperlukan oleh tubuh badan supaya badan akan sentiasa cergas dan sihat. Malah, kajian menunjukkan bahawa individu yang tidak mendapat waktu tidur yang cukup boleh menjadikan berat badan naik. Setiap daripada kita disarankan untuk tidur sekurang-kurangnya 7 sehingga 8 jam setiap malam. Bagi anda yang sukar untuk memiliki kualiti tidur yang baik, lakukan beberapa langkah di bawah ini untuk mendapat tidur yang cukup pada setiap malam.

Jadual waktu tidur

Usah paksa diri anda untuk terus berjaga biarpun mata anda sudah kuyu dan mengantuk. Untuk memastikan ketetapan waktu tidur anda sentiasa konsisten, pastikan anda meletakkan disiplin yang tinggi terhadap waktu tidur anda. Jika anda sudah berasa mengantuk pada jam 10 malam, pastikan anda terus tidur jam 10 malam dan usah melengah-lengahkannya. Apabila anda sentiasa konsisten, ia secara tidak langsung dapat memberikan kualiti yang baik pada waktu tidur anda. Pastinya anda akan berasa cergas apabila bangun pada keesokan harinya.

Jangan fikir soal kerja

Terutamanya kepada mereka yang ‘workaholic’, jangan ganggu fikiran anda dengan soal kerja ketika ingin tidur. Ini akan membuatkan anda sukar untuk lena dan akhirnya kualiti tidur anda akan terganggu. Untuk mengelakkan masalah ini, anda boleh menggunakan sabun mandian de-stress dan mandi dengan air panas sebelum tidur. Ia memberi efek yang menenangkan dan memudahkan anda untuk lena.

Bersenam

Banyak jenis senaman yang anda boleh lakukan di rumah mahupun di pejabat. Umum tahu, senaman mampu untuk memperbaiki kualiti tidur anda. Anda disarankan untuk bersenam di awal pagi ataupun petang supaya tubuh badan anda akan mula berasa penat di waktu malam. Ini juga akan memudahkan anda untuk tidur dengan lena.

Katil hanya untuk tidur dan berehat sahaja!

Pasti ramai diantara kita yang sentiasa melakukan kerja di atas katil sambil duduk ataupun meniarap. Awas! Jangan sesekali berbuat demikian! Ia akan menyebabkan anda akan terus fokus membuat kerja sehinggalah menganggu waktu tidur anda!

Satu lagi cara yang anda boleh lakukan sekiranya anda sukar untuk tidur, pasangkan muzik yang tenang dengan volum yang perlahan. Pastikan lampu semua ditutup. Cara ini dapat memberi ketenangan pada minda anda dan akan memudahkan anda untuk tidur.

Katakan tidak pada kafein

Hadkan pengambilan kafein anda hanya sehingga sebelum pukul 2 petang sahaja. Kopi, minuman tenaga, coklat dan semua sumber kafein harus dijauhi kerana bimbang kesannya berlarutan sehingga ke malam hari dan menggangu waktu tidur anda.

Bulan ini, Hijabista menghasilkan Majalah Hijabista Edisi Jawi menampilkan Nur Fazura sebagai penghias wajah hadapan. Menariknya, dengan setiap pembelian para pembeli akan menerima dua helai tudung istimewa.


Cecah Usia 10 Bulan, Neelofa Teruja ‘Bilal’ Dah Mula Bertatih – “Dah Boleh Jalan Dah Dia, Empat Lima Langkah, Jatuh.”

Umum sedia maklum usahawan yang juga selebriti popular, Noor Neelofa Mohd Noor merupakan ibu kepada seorang cahaya mata, Muhammad Bilal.

Baru-baru ini, menerusi satu video yang dikongsikan oleh akaun Tik Tok Lofa.world selebriti jelita itu mengulas berkenaan perkembangan terkini anak lelaki sulungnya itu yang kini sudah pun berusia 10 bulan.

Dalam hantaran video berkenaan Neelofa berkongsikan perkembangan terkini Bilal yang sudah mula melangkah dan gemar ‘bereksplorasi’ dan asyik mengunjungi kamar Neelofa.

“Dah boleh jalan dah dia, empat lima langkah, jatuh. Sekarang ni dah sepuluh bulan hampir dua minggu, dah boleh jalan dah dia, adoi.

“Sekarang suka masuk bilik umi dia, sikit-sikit masuk bilik umi dia,” katanya.

Meninjau ruangan komen pada video berkenaan, Hijabista mendapati rata-rata peminat meluahkan rasa kagum dan teruja dengan perkembangan Bilal.

Malah, ramak juga diantara wargamaya yang terkejut dan tidak menyangka bahawa Bilal sudah mula berjalan apatah lagi usianya baru sahaja mencecah 10 bulan.

Pada masa yang sama, segelintir netizen memuji panggilan yang diberikan oleh Neelofa buat anaknya, dengan memanggil Muhammad. Mereka juga mendoakan agar Bilal menjadi anak yang soleh dan berbakti kepada orang tua apabila dewasa kelak.

Untuk Rekod, pada 27 Mac 2021, Neelofa telah mengakhiri zaman bujang bersama jejaka pikihan hatinya, pendakwah bebas yang juga pelakon, PU Riz di Hotel Grand Hyatt Kuala Lumpur.

Pasangan merpati dua sejoli itu, kemudian dikurniakan seorang cahaya mata lelaki, Muhammad Bilal yang dilahirkan pada 29 Januari 2022 sebagai penyeri hidup dan pengikat kasih sayang antara Neelofa dan Haris Ismail.


Wajah Bebas Blackhead & Jeragat, Boleh Cuba Petua Tradisonal Yang Selalu Mak-mak Buat

Kulit yang bersih dan sihat sememangnya menjadi idaman ramai wanita mahupun lelaki. Namun masalah yang sering dihadapi ramai ialah jerawat dan juga blackhead. Bintik hitam sering ‘wujud’ di sekitar hidung dan bibir. Ia turut jelas kelihatan pada individu memiliki pori terbuka yang membuatkan penampilan wanita kurang sempurna.

Jeragat atau bintik pada wajah dianggap sebagai cela yang membuatkan kulit tampak tidak sempurna. Ia membuatkan kulit wajah kelihatan tidak sempurna. Jeragat hanya boleh ditutup dengan menggunakan produk solekan namun ia hanyalah bersifat sementara.

Kedua-dua masalah kulit ini tidak boleh hilang dengan sendirinya. Ia perlu dirawat. Bagi mereka yang lebih gemar dengan cara perawatan semula jadi, boleh cuba cara ini.

Petua Tradisional Hilangkan Jeragat/Bintik Hitam

Petua 1: Sapukan kulit pisang berangan ke jeragat. Biarkannya selama 5 minit dan bersihkan muka anda dengan air suam.

Petua 2: Ambil putih telur, rendam tisu dalam putih telur dan tekapkan pada muka anda sehingga tisu menjadi kering. Buang tisu tersebut dan cuci muka anda dengan air suam.

Petua 3: Ambil beberapa helai daun sireh muda dan simpan dalam peti sejuk. Setiap pagi ambil sehelai dan terus gosok di sekitar tempat jeragat tersebut. Kemudian bilas dengan air hingga bersih.

Petua 4: Ambil 2 inci daun betik, 1 genggam beras, sedikit air dan 1 inci kulit kayu manis. Rendam terlebih dahulu beras dengan air semalaman. Setelah ia kembang, kisar ataupun tumbuk dengan sedikit air bersama daun betik dan kulit kayu manis.

Setelah siap, sapukan di seluruh muka anda dan biarkan ia kering lebih kurang 20 – 30 minit. Kemudian, lembabkan muka anda, gosok (seperti scrub) dan cuci. Bagi mendapatkan kesegaran, cuci muka anda dengan air suam.

Petua 5: Ambil hampas kelapa dan gosokkan di seluruh muka anda. Biarkan selama 15 minit atau lebih. Amalkan selalu. Jeragat anda akan hilang dan kulit muka menjadi halus dan gebu.


Wajib Lakukan 9 Amalan Rahsia Ini Untuk Tampil Flawless, Glowing & Confirm Meletop Raya Nanti!

Setiap insan di muka bumi ini inginkan pola gaya hidup sihat agar senantiasa cergas, kurang berisiko menghidap penyakit dan melalui hari nan indah. Kali ini, Hijabista kongsikan serba sedikit pola gaya hidup sihat yang bagus untuk diamalkan.

Yakin dan usaha, pasti ia berjaya dilakukan. Jika diamalkan secara konsisten akan membuatkan anda kekal sihat, cergas dan awet muda. Lebih-lebih bila mahu meraikan Syawal mulia.

Air mineral adalah air yang bagus diminum setiap hari, sekurang-kurangnya 3 liter sehari. Ia mampu mencuci usus dan melancarkan sistem penghadaman. Mineral juga dapat membantu mengawal sisa kotoran di dalam tubuh.

Ramai yang meminati air berkarbonat, bukan? Rasanya enak dan melegakan, namun awas! Kandungan gula di dalamnya amat tinggi hingga mampu membuatkan anda mengalami masalah kegemukan dan buncit perut andai terlalu kerap pengambilannya.

Waktu tidur juga amat dan harus dipertimbangkan. Tidak boleh kurang mahupun terlebih masa tidur.  Ini kerana tenaga dan imunisasi badan akan lemah andai tidak dijaga. Maka, anda harus amalkan gaya tidur mengikut jam yang ditetapkan; 6 jam minimum dan maksimum adalah 8 jam.

Nampak mudah bukan mengenai mentaliti yang positif. Kini anda harus tahu fikiran anda harus dijaga agar tidak terlalu memikirkan hal orang lain, sebaliknya fikirkan yang baik-baik sahaja. Usah terpengaruh dengan anasir negatif.

Amalkan meminum jus setiap hari kerana jus juga dapat mengawal berat badan manusia. Ia boleh menurunkan berat badan kerana setiap buah-buahan mempunyai zat tersendiri.

Mungkin anda tidak tahu bahawa ketawa juga mampu mengubati penyakit kerana ketawa dapat menghilangkan stres. Akan tetapi, usah ketawa berlebih-lebihan, tampak tidak sopan apatah lagi di khalayak ramai.

Perkara yang wajib anda lakukan, bersukan setiap hari selama 30 minit dikatakan dapat melupakan segenap kerja seharian anda. Inilah hiburan yang positif untuk diamalkan.

Usah pernah tinggalkan sarapan pagi anda. Ambil sarapan dalam kuantiti yang banyak kerana ia dapat memberikan kamu tenaga, ambil sedikit sahaja ketika makan tengah hari dan lebihkan minuman berkhasiat ketika waktu malam.

Jauhi diri dengan persekitaran yang berasap terutama asap rokok mahupun ‘vape’ kerana asap itu membawa kotoran dan ia mampu memberi kesan buruk pada sistem pernafasan manusia dan permukaan kulit wajah anda. Buat para hijabi, usah sesekali anda merokok kerana terdapat trend kini  yang membawa imej negatif si hijabi merokok tanpa segan silu di khalayak ramai. Ini sememangnya mengundang persepsi negatif dan menggores imej hijabi. Utamakan kesihatan dan kebersihan diri. Bukankah kebersihan itu sebahagian daripada iman?


Kenapa Kalau Ada Orang Berhutang Dengan Kita, Jangan Halalkan

Setiap manusia perlu bimbang walaupun pada zahirnya dia sudah cukup melakukan amal kebaikan, namun masih terdapat perkara yang akan menghalang rohnya ditempatkan bersama orang soleh ketika meninggal dunia kelak.

Sebahagian ulama menyatakan, apa yang dimaksudkan dengan hutang sesama manusia itu ialah hutang yang sengaja tidak dibayar. Ketika itu, seseorang itu akan terus menanggung dosa sehinggalah dia menghadap Allah SWT.

Ikuti perkongsian wanita ini, Ana Mahabu.

Kebanyakan manusia tidak lari dari masalah hutang samada wang ringgit atau benda-benda yang lain. Paling banyak orang berhutang adalah melibatkan wang ringgit. Sudah semestinya apabila berhutang hendaklah membayarnya namun sangat sukar untuk berbuat demikian. Samada tidak mampu atau memang liat untuk membayarnya.

Berhutang boleh menyebabkan putus tali persahabatan dan persaudaraan. Kawan yang baik boleh menjauhkan diri dari kita kerana hutang. Manakan tidak, apabila ternampak kelibat kita, dia (yang berhutang) akan menjauhkan diri. Nombor telefon kita juga akan di ‘block’ nya.

JANGAN HALAL JIKA ORANG BERHUTANG?

Kadang-kadang orang yang hutang kita tidak merasa apa-apa sekiranya terserempak dengan kita. Yang terasa malunya adalah diri kita yang memberi hutang. Malu untuk menuntutnya kembali.

Ramai di kalangan kita malas untuk bertanya lagi, lalu menghalalkan sahaja hutang tersebut dengan mudah. Memang bagus dan mulia sikap sebegini namun agak kurang beruntung. Kenapa dikatakan kurang beruntung?

Dari Sulaiman bin Buraidah dari ayahnya, katanya :

“Aku mendengar Rasulullah SAW bersabda, “Sesiapa yang memberi masa kepada orang berhutang yang kesempitan, dia akan mendapat pahala satu sedekah untuk setiap hari.

“Kemudian aku mendengar baginda berkata, ‘Sesiapa yang memberi masa kepada orang yang berhutang yang kesempitan, dia akan mendapat dua pahala sedekah untuk setiap hari’.

“Aku pun bertanya, Wahai Rasulullah, engkau berkata, ‘Sesiapa yang memberi masa kepada orang berhutang yang kesempitan, dia akan mendapat pahala satu sedekah untuk setiap hari’. Kemudian aku mendengar engkau berkata lagi, ‘Sesiapa yang memberi masa kepada orang yang berhutang yang kesempitan, dia akan mendapat dua pahala sedekah untuk setiap hari’.

Contoh: Jika anda memberi tempoh 2 bulan untuk melunaskan hutang kepada si peminjam, maka selama 2 bulan itu anda akan mendapat satu pahala sedekah setiap hari, Insya’Allah.

Apabila telah sampai tempoh dua bulan tadi, anda beri lagi masa kepada peminjam, maka ketika itu anda akan mendapat 2 pahala sedekah setiap hari, Insya’Allah.

Tetapi apakah nilainya satu pahala sedekah itu? Berapa banyak? Berikut beberapa hadis lain bagi menunjukkan betapa besarnya satu pahala sedekah itu.

Sebenarnya banyak lagi hadis berkaitan dengan kelebihan bersedekah termasuklah mengubati penyakit jasmani. Begitu besar pahala sedekah sehingga boleh menghapuskan dosa, menghindarkan Ner4ka, menjadi naungan di Mahsyar. Sebenarnya amalan sedekah ini adalah amalan yang besar manfaatnya.

Anda pula memiliki pahala sedekah setiap hari, hanya kerana anda melanjutkan tempoh kepada peminjam untuk membayar hutang. Boleh jadi hutang itu hanya RM10 sahaja. Mungkin juga hanya beberapa ringgit.

Jadi, biarlah jika hutang anda berpuluh tahun tidak dibayar, anda tetap mendapat pahala sedekah setiap hari yang sangat besar di sisi Allah.

Akhir sekali, jika siberhutang telah mampu untuk membayarnya walaupun setelah dia mati melalui warisnya, maka ketika itu, anda sedekahkanlah sahaja kerana ada hadis lain yang menyebut:

Semoga ianya memberi pengetahuan yang bermanfaat. Wallahu a’lam.

Oleh itu elok juga kita jangan terus halalkan orang yang berhutang dengan kita. Tapi berikan dia masa untuk membayarnya.

Sumber kredit: Ana Mahabu


Kenapa Kita Sambut Tahun Baru Hijrah Pada Bulan Muharram Sedangkan Nabi Berhijrah Bulan Safar

Bulan Muharam ialah bulan pertama dalam tahun Hijrah, dan ia merupakan antara bulan yang mulia dalam Islam. Bulan ini dinamakan bulan ‘Haram’ kerana pada bulan ini diharamkan berperang dan juga ia adalah bulan yang dimuliakan.

Firman Allah SWT:

إِنَّ عِدَّةَ الشُّهُورِ عِنْدَ اللَّهِ اثْنَا عَشَرَ شَهْرًا فِي كِتَابِ اللَّهِ يَوْمَ خَلَقَ السَّمَاوَاتِ وَالْأَرْضَ مِنْهَا أَرْبَعَةٌ حُرُمٌ ۚ ذَٰلِكَ الدِّينُ الْقَيِّمُ ۚ فَلَا تَظْلِمُوا فِيهِنَّ أَنْفُسَكُمْ

Maksudnya: “Sesungguhnya bilangan bulan di sisi Allah SWT adalah sebanyak dua belas bulan sebagai mana yang terdapat dalam kitabullah (Lauh al-Mahfuz) pada hari diciptakan langit-langit dan juga bumi. Di antaranya (bulan-bulan tersebut) adalah empat bulan haram. Demikian itulah agama yang lurus maka janganlah kalian menzalimi diri kalian di dalam bulan-bulan tersebut.” (Surah at-Taubah: 36)

Umat Islam menyambut Tahun Baru Hijrah pada 1 Muharram 1444 Hijrah bersamaan 30 Julai 2022. Timbul persoalan, kenapa kita sambut Tahun Baru Hijrah pada bulan Muharram sedangkan Nabi Muhammad SAW berhijrah pada bulan Safar?

Orang pertama yang memerintahkan agar Kalendar Hijrah digunakan secara rasmi ialah Khalifah al-Rashidin Kedua, yakni Saidina ‘Umar al-Khattab.

Pada zaman Saidina ‘Umar ketika Islam tersebar kian meluas, terdapat sekurang-kurangnya 3 riwayat tentang faktor kenapa ia digunakan:

Gabenor di Basrah Iraq iaitu Saidina Abu Musa al-Ash’ari pernah mengutuskan surat kepada Khalifah al-Rashidin Kedua, Saidina ‘Umar al-Khattab yang tertulis: “Kami telah menerima surat dari anda (Saidina ‘Umar al-Khattab) yang tiada padanya tarikh surat.” Jadi, ia sukar untuk melaksanakan arahan khalifah jika tiada tarikh spesifik.

Pendapat lain menyatakan bahawa Saidina ‘Umar telah diberi suatu dokumen kewangan (sokkun) yang tertulis bulan Sha’ban namun tidak diketahui sama ada ia Sha’ban tahun sebelumnya atau tahun semasa atau tahun berikutnya. Maka, Kalender Hijrah perlu dibuat secara rasmi untuk memudahkan masyarakat mengetahuinya.

Pendapat lain menyatakan bahawa seseorang lelaki Yaman memberitahu Saidina ‘Umar tentang amalan orang Yaman dalam penggunaan kalender khusus. Maka, beliau beranggapan amalan ini adalah baik dan Kalender Hijrah rasmi perlu dibuat.

Maka, Saidina ‘Umar mengumpulkan para sahabat untuk berbincang tentang bulan dan tahun bermulanya Kalender Hijrah.

Ada banyak cadangan, antaranya ada cadangan tahun hijrah bermula dengan tahun pengutusan baginda SAW sebagai Nabi yakni pada tahun Nabi SAW terima wahyu di Gua Hira’ iaitu bersamaan tahun 610 Masihi.

Ada yang cadangkan bermula dengan tahun penghijrahan Rasulullah dari Makkah menuju ke Madinah. Akhirnya Saidina ‘Umar memilih pandangan ia bermula dengan tahun penghijrahan Nabi kerana hijrah tersebut melambangkan pemisahan antara hak dan batil. Ia bersamaan dengan tahun ke-14 setelah Nabi SAW dilantik menjadi Nabi dan Rasul.

Ya, ini pun ada banyak cadangan, antaranya cadangan ia bermula pada bulan Ramadan atau bermula dengan bulan Nabi SAW berhijrah yakni bulan Safar/Rabi’ul Awwal atau bulan Muharram. Akhirnya Saidina ‘Umar al-Khattab pilih bulan Muharram sebagai bulan pertama dalam Kalender Hijrah.

Benar, menurut Safiy al-Rahman al-Mubarakfuri, Nabi SAW mula berhijrah pada sekitar malam 27 Safar pada tahun ke 14 selepas dilantik menjadi Nabi, bersamaan 12 atau 13 September 622M.

Nabi SAW dan Saidina Abu Bakar berada di gua Jabal Thur terlebih dahulu kemudian pada bulan Rabi’ul Awwal barulah mereka tiba di Madinah. Namun, Saidina ‘Umar lebih memilih bulan Muharram berbanding bulan Safar atau Rabi’ul Awwal sebagai permulaan bulan bagi kiraan Kalender Hijrah kerana jemaah haji pulang pada bulan Muharram dan pandangan ini telah disepakati para sahabat.

Difahami dari pandangan ini bahawa kepulangan dari mengerjakan rukun Islam terakhir itu menjadi permulaan kepada hijrah baru.

Menurut pandangan lain, bulan Muharram dipilih kerana ia berdasarkan peristiwa Bai’ah ‘Aqabah yang berlaku pada bulan Zulhijjah.

Bai’ah tersebut merupakan perjanjian berat yang perlu dilaksanakan dengan penuh keazaman. Bulan Muharram pula adalah bulan setelah bulan Zulhijjah yang menjadi simbolik kepada permulaan suatu keazaman penghijrahan itu dilaksanakan.

Maka, disebabkan inilah bulan Muharram menjadi pilihan Saidina ‘Umar al-Khattab. Dapat difahami bahawa Kalender Hijrah diawalkan permulaan kiraannya sekitar satu atau dua bulan kerana asalnya adalah bulan Safar atau Rabi’ul Awwal kemudian diawalkan sambutannya pada bulan Muharram.

Kalendar Hijrah mula digunakan secara rasmi sekitar pada tahun ke 17 Hijrah yakni sekitar 4 tahun setelah Saidina ‘Umar dilantik sebagai Khalifah al-Rashidin Kedua. Ini bermakna, dalam sejarah Islam, Kalender Hijrah telah digunakan secara rasmi sejak sekitar 1427 tahun yang lalu.

Antara kitab yang dirujuk dan boleh dirujuk untuk tahu sejarah hijrah Nabi SAW dan sejarah penggunaan Kalendar Hijrah ialah al-Hafiz Ibn Hajar al-‘Asqalani dalam kitab Fath al-Bari, al-Hafiz Ibn al-Kathir dalam kitab al-Bidayah wa al-Nihayah, Imam al-Munawi dalam kitab Faid al-Qadir dan Safiy al-Rahman al-Mubarakfuri dalam kitab al-Rahiq al-Makhtum.

Kita boleh ambil ibrah dari sejarah penetapan Kalendar Hijrah ini antaranya, bulan Zulhijjah sepatutnya kita dah bersedia untuk bermuhasabah, menyatakan tekad, azam dan janji peribadi untuk tahun berikutnya.

Manakala bulan Muharram merupakan permulaan kepada pelaksanaan tekad baru tersebut. Atau setelah seseorang itu mengerjakan haji pada bulan Zulhijjah dan pulang ke tempat-tempat masing-masing pada bulan Muharram, maka bulan itu merupakan permulaan baharu baginya untuk menjadi seseorang Muslim yang lebih baik bagi tahun berikutnya.

Siru ‘ala barakatiLlah (bergeraklah dengan keredaan Allah) untuk melaksanakan azam baru pada Tahun Baru Hijrah 1444H.

***Dr. Mohd Hasrul Shuhari adalah pensyarah kanan di Pusat Pengajian Usuluddin, Fakulti Pengajian Kontemporari Islam (FKI), Universiti Sultan Zainal Abidin (UniSZA), Terengganu.


Jika Mahu Sentiasa Tampak Muda Berseri, Amalkan 5 Langkah Ini Setiap Pagi! Rugi Kalau Tak Buat!

Apabila usia semakin meningkat, pastinya wajah akan mula tampak berusia dan kedutan akan muncul pada wajah. Malah, stamina tubuh badan juga akan turut berkurangan disebabkan faktor umur meningkat. Bukan sahaja makan makanan yang berkhasiat mampu untuk menjadikan kamu awet muda, tetapi ada beberapa cara mahupun langkah yang dapat menjadikan rupa paras sentiasa awet muda dan tubuh badan sentiasa segar!

Kali ini, team Hijabista akan kongsikan kepada anda semua langkah-langkah terbaik yang mudah dan bersifat secara semula jadi untuk memastikan anda kekal muda dan bertenaga!

Pastinya ramai yang tahu tentang kebaikan senaman yoga bukan? Senaman yoga bukan sahaja memberi fleksibiliti kepada tubuh badan, malah ia memberi kesegaran kepada minda untuk mengurangkan bebanan pada tubuh badan. Oleh itu, anda disarankan untuk memulakan hari anda dengan senaman yoga yang banyak memberi kebaikan pada tubuh badan. Tidak perlu buntu untuk melakukan senaman yang lasak. Cukup sekadar regangan yoga di pagi hari yang dapat menenangkan otot-otot badan serta fikiran anda. Ambil masa diantara 30 hingga 45 minit untuk melakukan yoga. Antara kebaikan yoga yang kita ketahui ialah ia melancarkan saluran darah dalam badan serta meregangkan otot-otot dalam badan. Berbaloi sekiranya kamu melakukannya setiap hari supaya ia juga membantu kamu untuk tampak muda sentiasa! Jadi, inilah masa yang sesuai untuk melakukan senaman yoga yang menarik!

Kajian mengatakan bahawa apabila seseorang melihat kehijauan alam, ia memberi rasa ketenagan yang tinggi dan sekali gus menjadikan wajah sentiasa tampak muda. Jadi, luangkan masa selama 5 hingga 10 minit selepas bangun pagi dengan menghirup udara segar dan melihat kehijauan alam! Cara ini secara tidak langsung akan memberikan ketenangan pada jiwa dan fikiran, dan menghilangkan kekusutan yang ada di minda. Apabila ruang minda kembali lapang, kesihatan badan akan terjamin dan menjadikan raut wajah tidak makan dek usia! Lakukannya di mana-mana sahaja yang anda selesa! Apa yang penting, pastikan lokasi itu mempunyai kehijauan alam yang indah!

Siapa yang tidak suka dengan keenakan secawan kopi? Bukan hanya membero kesan kesegaran, malah kajian juga menyatakan bahawa minuman kopi dapat memberikan tubuh badan ketenangan walaupun bukan dalam tempoh yang lama. Namun, ia membantu untuk merehatkan sel-sel otak serta otot-otot badan dari bebadan kerja mahupun stres. Jadi tidak salah bukan sekiranya anda menjadikan secawan kopi sebagai minuman pagi anda sambil melihat pemandangan di luar rumah?

Siapa kata mendengar lagu hanya boleh didengari pada waktu malam atau terluang sahaja? Tahukah anda, mendengar lagu di pagi hari bukan sahaja dapat membuatkan fikiran anda melayang tanpa memikirkan sebarang masalah, namun ia memberikan ketenangan pada hati dan merehatkan tubuh badan. Luangkan selama 10-15 minit mendengar lagu kesukaan kamu. Untuk kesan yang baik, anda boleh cuba untuk mendengar jenis lagu yang perlahan ataupun melodi piano diiringi dengan bunyi deruan ombak. Tak percaya? Cuba cari Spotify dan lakukannya sekarang!

Seperti mendengar lagu, membaca buku ataupun novel juga dapat memberikan ketenangan pada diri serta membantu untuk menghilangkan rasa stres di minda. Cara ini membantu untuk menaikkan seri wajah apabila minda tidak kusut, dan tubuh tidak berasa berat. Pilih sahaja apa-apa jenis buku yang kamu minati, dan luangkan dalam 30 minit. Pasti kamu akan berasa lebih lega, aman dan segar!


Gadis Ini Kongsi Cara Dia Rawat Masalah Breakout Yang Dihadapinya, Penting Guna Produk Yang Tepat

Jerawat merupakan antara salah satu masalah kulit yang biasa dialami oleh hampir setiap orang. Oleh itu amat penting bagi kita mengetahui punca bagaimana ia terjadi seterusnya membantu mengembalikan kesihatan kulit wajah.

Jerawat adalah keadaan di mana ada bintik atau benjolan pada permukaan kulit akibat liang roma tersumbat dengan minyak dan sel kulit mati. Namun apabila anda mengalami masalah breakout, segeralah melakukan rawatan agar masalah jerawat perlu segera ditangani agar ia tidak melarat.

HIJABISTA: Masalah jerawat perlu dirawat dengan segera. Jangan biarkan ia terus berlarutan. Lagi cepat anda bertindak, lebih baik.


5 Produk Innisfree Yang Wajib Anda Cuba. Sangat Berkesan & Memang Berbaloi Untuk Kulit Anda!

Sebagai seorang wanita, anda tentu mementingkan penjagaan kulit agar kulit sentiasa sihat, bersih dan segar. Untuk menjaga kulit wajah, anda memerlukan produk yang sesuai mengikut jenis kulit anda.

Sebaiknya, baca review dahulu sebelum membeli sesuatu produk kerana ia tidak semestinya berkesan pada kulit anda. Mungkin produk tersebut tidak sesuai dengan kulit anda tetapi berkesan pada orang lain.

Jika anda sudah mencuba pelbagai produk tetapi masih tidak berkesan, apa kata anda cuba pula koleksi Green Tea keluaran innisfree. Berasal dari Korea, koleksi Green Tea kini telah diperbaharui dan dikatakan lebih berkesan serta baik untuk kulit wajah.

Dikenali sebagai koleksi Beauty Green Tea, ia dihasilkan selepas penyelidikan khusus terhadap 2,401 jenis daun teh hijau dilakukan. Hasilnya, spesis daun teh terbaik yang boleh digunakan untuk memelihara kondisi kulit wajah telah ditemui.

Buat para peminat green tea, inilah produk yang boleh anda cuba. Hijabista kongsikan 5 item yang wajib ada di dalam almari anda.

Pencuci muka ini membantu menghidrat kulit serta membersihkan pori-pori anda. Hasilnya, kulit akan jadi lebih bersih dan lembap.

Perlu anda tahu bahawa serum ini telah menerima pengesahan sijil Halal! Jadi, tidak perlu ragu-ragu lagi untuk menggunakan serum ini. Menariknya, serum yang telah diperbaharui ini akan memberi kelembapan yang berpanjangan pada kulit wajah anda. Malah, kulit juga akan jadi lebih anjal. Gunakan ia sebaik sahaja anda mencuci muka.

Jika anda mempunyai masalah lingkaran gelap pada bahagian bawah mata anda, gunakan rollerball ini kerana ia mudah menyerap dan membuat kulit anda jadi lebih lembap. Ia mudah digunakan dan boleh dibawa ke mana-mana sahaja!

Ibarat masker wajah, skin pack ini akan melembapkan kulit wajah anda serta-merta. Caranya mudah sahaja, hanya letakkan ia pada sebarang tempat yang anda mahukan dan biarkan selama 3 minit. Siap!

Buat anda yang mahukan kulit sentiasa lembap, gunakan face mist ini. Senang sahaja, hanya semburkan.


Warna-Warna Tudung Yang Mudah Digayakan Dengan Hampir Semua Warna Baju. Selamat Duit!

Warna tudung yang sesuai dengan pakaian dapat membangkitkan seri si pemakai. Namun itu bukan bermakna kita perlu ada tudung dengan semua warna agar kita dapat menyesuaikannya dengan semua jenis warna pakaian yang kita ada.

Sebenarnya untuk menyerlahkan penampilan, kita perlu ada sedikit ilmu. Tidak bolehlah hanya tangkap muat sahaha sehingga akhirnya kita kelihatan seperti ‘aiskrim’ dengan pelbagai warna.

Berikut perkongsian daripada seorang ‘guru imej’ iitu Puan Mary tentang warna-warna tudung yang sesuai digayakan dengan semua jenis warna baju.

Terlalu banyak pilihan warna tudung pun boleh memeningkan kepala, bukan? Jika mahu beli satu tudung untuk setiap warna baju pula boleh jadi keterlaluan dan boleh juga jadi membazir.

Mahu cari warna tudung yang senang dipadankan dengan hampir semua warna baju?
Saya kongsikan 5 warna tudung yang mudah digayakan dengan hampir semua warna baju.

Setiap warna tudung ini mempunyai sifat keserasian yang tinggi dengan warna baju yang cerah atau gelap, lembut atau terang.

Tidak perlu runsing lagi. Ada salah satu (atau dua) daripada lima warna ini pun sudah memadai dan boleh dipadankan dengan semua warna baju.

NOTA: Selain 5 warna ini, tudung berwarna hitam, putih, perang (coklat), biru navy dan kelabu juga sesuai dengan semua warna baju.

1.BLUSH PINK

2.SAND YELLOW

3.SWEETHEART PINK

4.HEART RED

5.Amethyst Purple

Semoga dengan perkongsian ini dapat membantu hijabi memadankan tudung dengan pakaian dengan cara yang betul.


Tak Mahu Rugi Borong Body Mist, Elakkan Bazir Guna Cara Ini!

Mesti sis semua suka borong body mist bila ada promosi contohnya dari Bath and Body Works. Tapi body mist yang selalu kita beli mesti tak tahan lama, kenapa jadi begitu?

Sis pastikan baca artikel ini sampai habis untuk ketahui cara mengekalkan bau body mist supaya sis tak ada rasa menyesal beli banyak-banyak.

Sis kena tahu body mist sememangnya tidak tahan lama kerana ia mempunyai kandungan air yang lebih banyak berbanding minyak wangi jenis EDP (Eau de Parfum) atau EDT (Eau de Toilette). Kandungan pati minyak wangi juga berbeza kerana EDP mengandungi 8-15%, EDT pula sebanyak 5% to 15%, berbanding pula body mist yang hanya mengandungi 2-15% sahaja.

Jadi wajarlah bau body mist cepat sahaja hilang kerana ia ‘ringan’ dan kebiasaannya digunakan untuk hanya untuk sesetengah keadaan yang sis tidak mahu bau keterlaluan.

Jangan sedih sis, kami sedia membantu untuk share cara-cara yang boleh membantu bau body mist tahan jauh lebih lama!

Terdapat produk keluaran haruman mengeluarkan beberapa produk yang mempunyai bau sama. Jadi untuk dapat bau yang lebih lama, pastikan anda beli body wash dari product line yang mempunyai bau yang sama.

2. Jangan sembur dulu! Sapu losyen sebelum itu.

Kelembapan kulit akan membuatkan penyerapan yang lebih optimum. Jangan lupa gunakan losyen yang mempunyai bau yang sama.

3. Selepas mandi…sembur!

Selepas mandi, liang-liang roma akan terbuka jadi penyerapan body mist ketika itu akan menyerap dengan lebih baik.

4. Sembur pada kulit

Teknik sembuhan sama sahaja dengan pemakaian minyak wangi. Sembur pada kulit terutama sekali bahagian nadi di pergelangan tangan, leher, belakang lutut dan juga siku.

5. Sembur sedikit di sekitar tudung!

Disebabkan sis berhijab, orang tidak akan bau rambut sis walaupun dah cuci rambut malam sebelumnya. Jadi, untuk kekal wangi, sembur sahaja di tudung dengan jarak 5cm supaya tiada kesan basah.

Sekarang sis dah tak perlu rasa menyesal sebab cara-cara ini senang diamalkan dalam kehidupan seharian. Apa yang penting, pastikan sis bawa kemana-mana sahaja botol body mist itu supaya boleh sembur on-the-go! Selamat berwangi-wangian!


Penggunaan Masker Kunyit DIY, Hilangkan Mata ‘Panda’ Dengan Selamat & Mudah Je!

Masalah lingkaran gelap pada bahagian bawah mata yang juga dipanggil sebagai mata ‘panda’ ini merupakan satu masalah yang sering terjadi kepada wanita yang sering tidur lewat dan tidak mendapat tidur yang cukup. Selain itu, pemakanan yang diambil juga boleh menyebabkan kemunculan lingkaran gelap pada bawah mata.

Anda tidak perlu risau kerana setiap masalah pasti ada jalan penyelesaiannya. Jalan paling mudah adalah dengan menggunakan bahan-bahan alami. Antara bahan alami yang boleh digunakan adalah kunyit kerana kunyit mengandungi antioksidan, anti-penuaan dan anti-inflamasi.

Selain itu, kunyit juga kaya dengan serat, kalsium, vitamin dan mineral. Perlu anda tahu bahawa kunyit tidak memiliki toksin dan tidak memberi sebarang kesan sampingan. Malah, ia juga berguna untuk menjaga kelembapan kulit dan menghilangkan mata panda anda itu.

Jom kita cuba buat masker kunyit ini!

Gunakan masker ini sehingga lingkaran gelap pada bawah mata semakin pudar. Kini, ucapkan selamat tinggal pada mata panda anda. Selamat mencuba!


Hanya Berbaki 10 Hari Jadi ‘Tetamu Allah’, Warga Emas Ini Nekad Dermakan Semua Duit! Bantu Mangsa Gempa Bumi Turkiye

Usai berita meruntun jiwa mengenai gempa bumi yang berlaku di Turkiye yang telah melibatkan lebih 41,000 mangsa, ramai pihak daripada pelbagai negara telah berpusu-pusu memberikan bantuan. Pelbagai kisah sayu yang telah didengari. Namun, ada satu lagi berita yang telah menarik perhatian Hijabista.

Berita mengenai seorang lelaki warga emas yang mendermakan kesemua wang yang disimpan untuk menunaikan ibadah umrah kepada Pesatuan Bulan Sabit Merah di Turkiye telah menjadi sorotan ramai apabila ia mula tular di laman Twitter.

Difahamkan, warga emas yang bernama Mehmet Cakirhan; berusia sekitar 74 tahun tersebut merupakan seorang warganegara Turkiye dan telah menyumbangkan sebanyak USD1.350 atau sekitar RM 5,981.

Untuk pengetahuan hijabi, sehingga kini sudah lebih 41,000 mangsa telah terkorban akibat gempa bumi yang melanda Turkiye dan Syria. Beribu-ribu yang lain telah mengalami kecederaan dan memerlukan bantuan perubatan serta kewangan.

Berdasarkan video tersebut, Mehmet sepatutnya menggunakan wang tersebut untuk pergi menunaikan umrah pada tahun ini. Bahkan, dia hanya menanti 10 hari lagi dan telah menyiapkan segala kelengkapan untuk Tanah Suci, namun membatalkan niatnya di saat-saat akhir.

“Semuanya baik-baik sahaja, namun tiba-tiba gempa bumi melanda. Saya serahkan duit saya pada hari ini. Lagi 10 hari tempoh yang tinggal sebelum saya sepatutnya pergi menunaikan umrah.”

“Semua sudah siap sedia. Semuanya. Namun bila gempa bumi berlaku, saya berkata pada diri saya bahawa saya akan serahkan duit itu disini,” kata Mehmet yang berkongsikan ceritanya.

Bukan itu sahaja, pengorbanan yang dilakukan oleh warga emas tersebut turut menarik perhatian para sukarelawan di sana.

“Semua kebajikan itu baik, tetapi kami tidak akan melupakan perbuatan derma daripada pakcik. Kami akan mendoakan agar anda dimurahkan rezeki berlipat kali ganda di dunia mahupun akhirat,” kata seorang sukarelawan kepada Mehmet.

Tindakan Mehmet yang sanggup berkorban demi membantu mangsa-mangsa gempa tersebut telah membuatkan ramai tersentuh dan terharu. Meninjau ke ruangan komen hantaran tersebut, ramai yang mendoakan dan memuji tindakan tersebut.

“Semoga Allah SWT memberatkan timbangan amalnya dan memberi jalan untuk dia pergi umrah”

“Ya ALLAH kurniakanlah kepada ayah ini keberkatan untuk mengerjakan umrah berkali-kali, dan semoga tempat istirehat terakhirmu di Madinah. Aaminn ya rabb”

“Semoga Allah melimpahkan kurnianya dan menambahkan rezekinya agar dapat menziarahi Haramain berkali-kali, Aamiin.


Surah Yasin Boleh Baca Bila-bila Masa Bukan Malam Jumaat Sahaja

Ada kemusykilan mengenai fadhilat Surah Yasin. Ada yang mengatakan setengahnya adalah daripada dalil yang lemah malah ada yang palsu. Contohnya, Surah Yassin adalah hati bagi Al-Quran. Ada yang kata sahih, ada yang kata palsu.

Satu lagi mengenai pengamalannya. Masa kini Yasin diamalkan setiap malam Jumaat, ketika kematian dan ketika menghadapi peperiksaan. Adakah nas-nas yang membenarkannya?

ADA 83 AYAT
Surah Yasin adalah antara surah Makkiyyah (yang diturunkan di Makkah), mengandungi sebanyak 83 ayat. Secara umum, surah ini membincangkan isu-isu berkaitan ayat Makkiyyah seperti soal ketuhanan, balasan ke atas orang yang mendustakan agama dan soal hari Kiamat.

Terdapat banyak hadis yang menjelaskan kelebihan (fadilat) surah ini, kebanyakannya adalah hadis palsu yang direkacipta. Ada juga sebahagian hadis yang bertaraf hadis dhaif. Dalam syariat Islam, kita dididik agar tidak terhad berpandukan kepada hadis sohih semata-mata, tetapi kita dibenarkan merujuk hadis dhaif dengan syarat ianya dirujuk sebagai hal berkaitan fadhilat akan sesuatu amalan dan bukan dijadikan sebagai hujah dalam hal hukum hakam.

HADIS BERKAITAN SURAH YASIN

Berikut adalah sebahagian hadis berkaitan Surah Yasin yang sering disampaikan namun ia merupakan hadis dhaif:

“Sesungguhnya bagi setiap sesuatu itu ada hati, hati bagi Al-Quran adalah Surah Yasin, barang siapa yang membacanya seolah-olah membaca Al-Quran sebanyak 10 kali.”

“Sesiapa yang membaca Surah Yasin pada waktu malam, dia akan bangun pagi dalam keadaan diampunkan dosa.”

Tidak ada dalil yang menyebut waktu-waktu tertentu untuk membaca Surah Yasin seperti malam Jumaat, ketika kematian mahupun ketika musim menghadapi peperiksaan. Begitu juga tidak ada dalil yang melarang ia dibaca pada waktu-waktu tersebut.

Maka dalam hal ini, saya lebih cenderung untuk melihatnya ianya sebagai suatu amalan ibadah yang baik kerana dalam majlis tersebut itu terhimpun palabagai amalan kebaikan seperti memupuk budaya membaca Al-Quran paling tidak seminggu sekali, memupuk semangat berukhuwah sesama muslim serta membudayakan melakukan amalan baik secara berjemaah.

TIADA WAKTU KHUSUS

Namun demikian, masyarakat kita juga perlu dididik supaya memahami bahawa amalan ini bukanlah suatu amalan ibadah yang wajib dilakukan bermaksud apabila minggu atau waktu khusus tersebut tidak dilakukan maka boleh membawa kepada dosa. Jika kesalah fahaman ini yang berlaku dalam masyarakat kita maka ianya perlu kembali diperbetulkan supaya tidak berlaku salah faham dalam menokok tambah perkara yang sedia ada dalam syariat.

Amalan membaca Surah Yasin ini hendaklah dilihat sebagai suatu amalan sunat yang apabila dilakukan akan mendapat pahala namun jika ditinggalkan tidak membawa kepada dosa.

Sumber kredit: Ustaz Mohd Firdaus Salleh Hudin, Ahli Majlis Ulama ISMA (MUIS)


Puasa Hari Putih Pada Hari Ke-13, 14 & 15 Di Pertengahan Bulan Islam, Umpama Puasa Sepanjang Tahun

Puasa mempunyai banyak hikmah dari sudut kesihatan yang perlu kita fahami dan yakini kerana syariat Allah membawa kebaikan kepada manusia seluruhnya. Kajian sains menunjukkan berpuasa mempunyai banyak faedah kesihatan.

Di samping itu juga, amalan berpuasa memberikan kesan positif kepada kesihatan psikologi dan fizikal. Puasa yang betul akan membantu kita menurunkan berat badan. Puasa juga membantu sistem pencernaan untuk penghadaman lebih sempurna dengan merehatkan sistem pencernaan ketika berpuasa.

Kajian juga mendapati puasa boleh membantu mengawal tekanan atau stres dengan memberi ketenangan psikologi dan bersabar. Berpuasa juga boleh membantu mengawal masalah kolesterol berlebihan.

Selain puasa sunat Isnin dan Khamis, kita juga disunatkan untuk beramal dengan puasa hari putih, ia juga dikenali sebagai puasa ayyamul bidh iaitu puasa pada hari ke-13, 14 dan 15 di pertengahan bulan Islam (Hijriyyah).

Banyak hadis yang menjelaskan berkaitan puasa hari putih dan kelebihan beramal dengannya. Pahala sunnah ini seumpama berpuasa sepanjang tahun. Allahu Akhbar, sungguh besar gandaan pahala Allah kurniakan buat umat Nabi Muhammad SAW.

Berdasarkan hadis, daripada Ibnu Milhan al-Qaisi daripada ayahnya, dia berkata;

كَانَ رَسُولُ اللَّهِ صَلَّى اللهُ عَلَيْهِ وَسَلَّمَ يَأْمُرُنَا أَنْ نَصُومَ الْبِيضَ: ثَلاَثَ عَشْرَةَ، وَأَرْبَعَ عَشْرَةَ، وَخَمْسَ عَشْرَةَ. وَقَالَ: هُنَّ كَهَيْئَةِ الدَّهْرِ

“Rasulullah SAW memerintahkan kami agar berpuasa pada hari bidh iaitu pada tiga belas, empat belas, dan lima belas. Beliau berkata; hari-hari tersebut umpama setahun”. (Hadis Sahih Riwayat Abu Daud)

Untuk melafazkan niat puasa ini, kita dibolehkan untuk menggunakan bahasa Arab mahupun bahasa Melayu.

نَوَيْتُ صَوْمَ اَيَّامَ الْبَيْضِ سُنَّةً لِلَّهِ تَعَالَى

Maksudnya: Sahaja aku puasa sunat hari putih kerana Allah Taala.

InsyaAllah, kita cuba berniat dan melaksanakan puasa hari putih pada bulan ini bermula 25-27 Februari 2021 bersamaan 13-15 Rejab 1442H (Khamis-Sabtu). Mudahan kita tergolong di kalangan yang dijanjikan Syurga Ar Rayyan iaitu khusus untuk orang yang melazimi ibadah puasa.

Sabda Nabi SAW:

Daripada Sahal bin Sa’d R.A, bahawa Nabi SAW bersabda:

إِنَّ في الجَنَّةِ بَابًا يُقَالُ لَهُ الرَّيَّانِ يَدخُلُ مِنهُ الصَّائِمُونَ يَومَ القِيَامَةِ، لَا يَدْخُلُ مِنهُ أَحَدٌ غَيْرُهُم

Maksudnya: “Sesungguhnya dalam syurga terdapat sebuah pintu yang dikenali dengan nama al-Rayyan khusus untuk ahli puasa memasuki syurga melaluinya pada hari kiamat kelak. Selain mereka tidak dibenarkan masuk.” (HR Bukhari dan Muslim)

HIJABISTA: Bulan Ramadan tinggal hanya sebulan lebih sahaja lagi. Apa kata mulakan untuk berpuasa bagi melatih diri sebagai persediaan sebelum menyambut bulan Ramadan.


6 Rekomendasi Outfit ‘Stylish’ Dan Sopan Untuk Pergi Temuduga Kerja.  Pasti Anda Akan Terus Diterima!

Pakaian boleh mencerminkan keperibadian seseorang. Sekiranya anda bakal menjalani sesi temuduga kerja, anda bukan sahaja perlu melakukan persediaan mental, malahan juga fizikal dan penampilan. Para hijabi mestilah memilih outfit yang bersesuaian ketika menghadiri temuduga kerja agar dapat memberikan tanggapan pertama yang ‘wow’.

Temuduga kerja ataupun interview adalah sebahagian daripada proses pengambilan pekerja yang dilalui oleh setiap pemohon kerja. Tidak kiralah di syarikat apa pun anda memohon kerja, anda harus terlihat bersedia dan kemas. Jangan pula datang ke temuduga dengan berpakaian kurang sopan seperti memakai seluar pendek, t-shirt dan berseluar jeans ketat. Berkemungkinan permohonan anda akan ditolak sangatlah tinggi!

Di samping menarik perhatian penemuduga dengan kelayakan, penampilan adalah sama penting dalam temuduga kerja. Apabila anda masuk ke bilik temu duga, perkara pertama penemuduga akan pandang adalah cara anda berpakaian. Ini membantu anda membuat kesan pertama yang baik. Bak kata pepatah ‘dari mata turun ke hati’.

Memakai pakaian yang sesuai juga membantu meningkatkan keyakinan anda. Tapi ingat para hijabi, pastikan pakaian anda masih mematuhi Syariah dan sopan ya. Oleh itu, anda harus berhati-hati dalam memilih pakaian yang sesuai agar terlihat kemas tapi masih lagi sopan. Berikut adalah inspirasi pakaian untuk ke temu duga kerja yang sesuai, Selamat Mencuba!

Umum mengetahui bahawa hitam adalah warna yang sesuai dipadankan dengan warna apa sekali. Sebagai seorang wanita, warna hitam merupakan warna ‘penyelamat’ untuk dipakai seharian. Oleh itu, gabungan seluar hitam dan baju plain boleh menjadi pakaian temuduga kerja yang bagus. Para hijabi boleh memadankan seluar hitam dengan kameja berwarna plain yang tenang dan yakin, seperti warna putih atau gelap. Elak menggunakan seluar denim atau jeans kerana ianya terlalu kasual. Takut nanti majikan berikan tanggapan buruk terhadap anda.

Blazer luar ataupun outer blazer sentiasa menjadi pilihan popular untuk gaya pakaian profesional. Oleh itu, ianya sangat bersesuian untuk temu duga kerja. Anda boleh memadankan blazer dengan baju, blaus dan turtleneck di dalam. Padankan blazer anda dengan seluar yang sepadan untuk mengelakkan konflik warna.

Selain daripada kameja, hijabi sekalian boleh memakai blouse agar terlihat elegan. Berbanding kameja, blouse biasanya mempunyai reka bentuk yang lebih formal dan fleksibel. Kebanyakkan blaus wanita juga tidak mempunyai butang menegak seperti baju. Secara keseluruhan, blouse kelihatan lebih feminin daripada kameja. Oleh itu, blouse boleh menjadi inspirasi pakaian yang hebat untuk temu duga kerja buat wanita yang berhijab mahupun tidak hijab.

Satu lagi outer yang boleh dipakai ke temuduga adalah vest. Pakaian ini sesuai buat anda yang bakal menghadiri temu duga ke syarikat yang kasual dan tidak formal. Pakaian ini selalunya tanpa lengan dan berfungsi sebagai bahagian luar. Oleh kerana vest adalah lapisan luar, para hijabi boleh memakai baju lengan panjang sebagai lapisan dalam. Untuk memadankan warna vest dengan baju, anda boleh menggunakan salah satu pakaian bermotif monokromatik, ataupun kedua-duanya jenis kosong. Yang paling penting, gunakan warna yang neutral agar tidak terlalu menonjol atau menyakitkan mata dari mata penemu duga anda.

Selain seluar, anda boleh juga memakai skirt panjang agar terlihat feminin. Untuk wanita yang tidak bertudung, anda boleh mencuba skirt bawah lutut. Untuk para hijabi, pakai yang panjang ya. Anda boleh memakai skirt A yang mengembang ke bawah atau model span. Lebih selamat memakai skirt berwarna neutral semasa temuduga. Anda juga disarankan untuk memakai skirt dengan material kain agar tampak lebih profesional. Selepas itu, anda boleh menyesuaikan warna skirt dengan warna baju untuk dipadankan, supaya ia kelihatan menyenangkan mata.

Seperti yang dinyatakan di atas, material seperti jeans tidak digalakkan kerana ia dianggap terlalu kasual. Untuk seluar, para hijabi perlu menggunakan seluar yang tidak terlalu ketat dan labuh hingga ke buku lali. Terlalu ketat nanti menjolok mata pula, terlalu labuh pula nanti dilabel sebagai ‘mop lantai’. Seluar Culottes juga menjadi pilihan terbaik untuk temu duga kerja, kerana ianya tidak ketat malahakan potongannya yang luas mampu menyerlahkan susuk badan yang tinggi serta kekal kemas dan sopan.


“Ampunkan Kami Dari Hujung Rambut Sampai Hujung Kaki,”- Indahnya Doa Yang Diamalkan Cik Manggis.

Siapa yang tidak kenal dengan kumpulan wanita De Fam yang lincah setiap kali berada di atas pentas. Dengan pilihan lagu-lagu yang cukup rancak pergerakan mereka sangat memukau sebagai satu kumpulan penyanyi professional.

Ketika nama mereka meniti dibibir pencinta muzik tanah air, salah seorang peserta kumpulan ini iaitu Cik Manggis atau nama sebenarnya Nurshazwani Shamsuddin telah mengambil keputusan untuk berhijab sejak empat bulan lalu.

Ramai berteka teki sama ada dia akan meneruskan karier bersama De Fam atau pun tidak dek penampilannya yang sudah berhijab. Dalam temubual bersama Hijabista, dia masih lagi bersama kumpulan itu hanya penampilan sahaja yang berubah, katanya berhijab bukan menjadi penghalang sebaliknya dia lebih berhati-hati dalam koreografi yang dipersembahkan supaya tidak keterlaluan dan sesuai mengikut penampilannya yang sudah berhiijab.

Dalam temubual itu, Hijabista ada bertanyakan apakah doa yang diamalkan oleh wanita berusia 31 tahun ini dan yang membuatkan kami kagum adalah bait-bait penyampaian yang cukup ringkas namun terkesan di hati.

“Ya Allah, Ya Rahman, Ya Rahim, Tuhan yang maha pengampun lagi maha mengasihani, ampunkanlah segala dosa kami, dosa suamiku, dosa kedua ibu bapaku, doa kedua mentuaku, adik-beradikku, saudaraku, sahabat-sahabatku, seluruh kaum muslimin dan muslimat, wal mukminin wal mukminat sekalian, roh-roh dan jasad. Ampunkan kami dari hujung rambut sampai hujung kaki. Ya Allah Ya Rahman Ya Ghafur, masukkan kedua ibu bapaku dan kedua mentuaku di syurgamu tanpa hisab, termasuk diriku dan juga sahabat-sahabatku, adik beradiku dan sekeluargaku. Amin.”

Sedap doa yang dilantunkan Cik Manggis, meminta setiap keampunan untuk orang yang kita sayang. Mungkin doa ini Hijabi semua boleh ikut dan jadikan amalan setiap kali usai solat. Menuru wanita yang bijak berfesyen ini bila ditanya soal berhijab, “Manggis sebenarnya dah lama berhajat nak pakai tudung, cabaran sebenar adalah to prepare the inner self supaya boleh istiqamah sampai bila-bila. InsyaAllah”


Kelebihan Amal Ayat Al-Kursi Antaranya Allah Akan Kurniakan Kebaikan Tidak Terhitung Banyaknya

Salah satu amalan yang tidak boleh sesekali ditinggalkan setiap kali selepas solat fardu adalah membaca ayat Al-Kursi. Ada antara kita selepas sahaja memberi salam, terus ‘lompat’ membaca surah Al-Fatihah dan seterusnya membaca doa.

Sehubungan itu, selepas ini pastikan walau sibuk macam mana sekalipun, kita tetap perlu membaca ayat al-Kursi kerana itu adalah amalan yang disarankan Nabi SAW. Sebaiknya selepas memberi salam, kita perlu membaca istighfar sekurang-kurangnya tiga kali, kemudian membaca ayat Al-Kursi serta zikir lain.

Ayat 255 dari Surah Al-Baqarah ini dikenali sebagai Ayat Al-Kursi.Ia juga digelar sebagai Penghulu Segala Ayat Al-Quran. Ayat kursi merupakan ayat yang paling mulia daripada seluruh ayat yang terdapat di dalam ayat Al-Quran.

Ayat ini diturunkan selepas hijrah Nabi Muhammad s.a.w di mana turut diiringi oleh beribu-ribu Malaikat kerana kebesaran dan kemuliannya. Ayat ini disebut ‘Ayat Kursi’ kerana di dalamnya terdapat perkataan ‘KURSI’ yang bermaksud tempat duduk yang megah lagi yang mempunyai martabat.

KELEBIHAN MENGAMALKAN AYAT AL-KURSI
1. Orang yang selalu membaca ayat Kursi akan selalu dicintai dan dipelihara Allah Taala sebagaimana Allah memelihara Nabi Muhammad s.a.w

2. Sesiapa yang berwuduk lalu membaca ayat Kursi, Allah akan meninggikan darjatnya setinggi 40 darjat dan Allah akan mendatangkan para malaikat menurut bilangan hurufnya, seraya berdoa untuk si pembaca hingga hari Kiamat.

3. Sesiapa yang membaca ayat Kursi sebelum keluar rumah, Allah akan mengutuskan 70,000 Malaikat kepadanya dan semua Malaikat akan memohon keampuan dan mendoakan si pembaca.

4. Sesiapa yang sentiasa membaca ayat Kursi, Allah akan mengurniakan segala kebaikan yang tidak terhitung banyaknya.

5. Membaca ayat Kursi dapat menghilangkan rasa marah, dijauhi daripada segala bencana dan gangguan syaitan.

6. Sesiapa yang membaca ketika dalam kesempitan, Allah akan memberi pertolongan kepadanya.

7. Sesiapa yang pulang ke rumah, kemudian membaca ayat Kursi, Allah akan menghilangkan segala kefakiran di depan matanya.

8. Sesiapa dalam kalangan umat yang membaca ayat Kursi sebanyak 12 kali pada pagi Jumaat, kemudian berwuduk dan solat sunat dua rakaat, Allah akan memelihara daripada kejahatan syaitan.

9. Sesiapa yang membacanya nescaya Allah akan mengutuskan Malaikat untuk menulis kebaikan dan menghapuskan keburukannya dari saat itu hingga keesokan harinya.

10. Ayat Kursi yang dibaca dengan penuh khusyuk, insyaAllah boleh membakar jin dan syaitan.

11. Sesiapa yang membaca ayat Kursi dengan khusyuk setiap kali selepas solat fardu, mereka akan berada dalam lindungan Allah hingga solat yang lain serta terpelihara daripada tipu daya dan gangguan syaitan.

12. Sekiranya anda membaca ayat Kursi apabila berbaring di tempat tidur, Allah akan membuka pintu rahmat serta memelihara baginya hingga Subuh.

13. Mereka yang mengamalkan bacaan ayat Kursi akan mendapat pertolongan serta perlindungan Allah daripada gangguan serta hasutan syaitan.

DAPATKAN HIJABISTA E-MAGAZINE DENGAN MEMUAT TURUN APLIKASI EMALL DI GOOGLE PLAY DAN APP STORE.


Nak Sambung Master Atau PHD Tapi Keliru Apa Yang Perlu Dilakukan? Ikuti Nasihat Doktor Ini!

Pada masa kini, semakin ramai kaum wanita yang melanjutkan pengajian hingga ke peringkat tertinggi ijazah. Banyak juga di kalangan gadis-gadis muda yang sudah memasang impian untuk belajar hingga ke peringkat doktor falsafah namun tidak tahu mahu bermula dari mana.

Semoga penjelasan ini menjawab kekeliruan yang bermain di minda anda semua. Selamat mencapai cita-cita anda. Kentalkan semangat InsyaAllah anda akan sampai ke puncak yang tertinggi.


Pilih Nurish Organiq 24K Gold Krim Sebagai Solekan On-The-Go Rahsia Seri Bakal Ibu Mawar Rashid Terserlah

Setiap wanita ini memang perlu menjaga kecantikan dalaman dan luaran. Walau sibuk sekalipun jangan jadikan alasan untuk malas bersiap. Penampilan yang cantik menambah keyakinan diri lebih-lebih lagi apabila berhadapan dengan orang ramai. Seperti perkongsiaan selebriti Mawar Rashid yang juga merupakan duta jenama Nurish Organiq yang begitu bijak menjaga penampilan setiap kali muncul di khalayak.

Biarpun kesibukan dengan jadual kerja yang padat, namun Mawar sentiasa mencari produk yang mudah digunakan tanpa memerlukan masa yang panjang.

Justeru beliau senang memilih jenama Nurish Organiq 24K Gold Krim CC SPF39 yang sangat sesuai digunakan untuk dirinya.

“Teksturnya yang ringan, tidak berminyak dan memberi sapuan yang licin dan sekata. Selepas rutin penjagaan kulit, saya hanya perlu menyapukan Krim CC dan sedia keluar untuk hari.

“Ianya bukan sahaja dapat melembap, memelihara, dan menyamaratakan tona kulit, malah mampu melindungi kulit daripada sinaran UVA dan UVB.

“Pembungkusannya memudahkan untuk dibawa ke mana-mana sahaja dan saya juga boleh mengguna semula pada bila-bila masa,” ujar Mawar yang memilih Solekan On-The-Go yang sesuai bagi dirinya yang sentiasa sibuk.

Selain itu apa yang penting Nurish Organiq 24K Gold Krim CC SPF39 ini juga turut mengandungi kebaikan 12-dalam-1 yang dirumus dengan anti-oksida dan ekstrak organik. Ianya 100% Halal dan memenuhi kehendak Syariah, tanpa pewarna tiruan, tanpa minyak mineral, tanpa SD-alkohol, tanpa lanolin, tanpa sulfat, tanpa paraben dan bebas komedogenik.

Krim CC ini juga diuji secara dermatologi yang mana ianya disahkan selamat dan sesuai untuk semua jenis kulit termasuk kulit sensitif.

Mawar juga berkongsi salah satu langkah penting dalam rutin penjagaan kulit dia.

“Walaupun betapa sibuk, ia adalah sangat penting untuk menanggalkan solekan dengan bersih sepenuhnya pada penghujung hari. Oleh itu, selain daripada CC Cream, saya juga akan membawa bersama Nurish Organiq Micellar Cleansing Water.

“Ia adalah produk terbaik yang berupaya untuk membersih, menyegar dan melembapkan kulit wajah dengan satu sapuan sahaja. Ianya bukan sahaja halal dan diperkaya dengan 100% ramuan semulajadi, malah mampu membersihkan kulit wajah saya dengan pantas tanpa perlu dibilas dengan air.

“Kulit wajah saya menjadi lebih bersih, lembut dan terasa selesa. Kedua-dua CC Cream dan Micellar Water adalah solekan on-the-go yang perlu ada di dalam beg Mawar untuk dibawa ke mana-mana sahaja.” ujar Mawar dengan yakin.

Selaras dengan komitmen semua produk penjagaan kulit EIG, Nurish Organiq 24k Gold Krim CC SPF39 diuji secara dermatologi dan terbukti selamat untuk digunakan. Keberkesanan produk ini terbukti dan sesuai digunakan untuk semua jenis kulit termasuk kulit sensitif.


6 Senaman Mudah Hapuskan Selulit Di Paha Dan Punggung. 14 Hari Dah Nampak Hasilnya!

Selulit berlaku apabila anda mempunyai terlalu banyak lemak badan dan tidak cukup otot. Oleh kerana masalah ini bukan pennyelesaian kosmetik, ia perlu ditangani dengan bantuan pemakanan yang betul, urutan dan program latihan yang terancang.

Selesaikan masalah selulit anda dengan senaman, 6 senaman berguna yang direka untuk menegangkan otot dan mengurangkan selulit dipeha dan punggung.

Cara melakukan: Berbaring di sebelah kanan anda dan bersandar pada lengan bawah. Angkat kaki kiri 4-12 inci dari lantai dan tahan dalam kedudukan ini selama 5 saat. Kemudian turunkan perlahan-lahan. Ulangi latihan ini dengan kaki kanan.

Berapa kali: 2 set 12 ulangan untuk setiap sisi.

Cara melakukan: Letakkan tangan anda di atas lantai dan lakukan kedudukan yang sama seperti tekan tubi. Seterusnya, bengkokkan kaki kanan dan bawa lutut anda ke perut. Kemudian luruskan kaki dan angkat 5-8 inci dari lantai. Ulangi dengan kaki kiri anda.

Berapa kali: 3 set 8 ulangan.

Cara melakukan: Ambil dumbbell atau kettlebell dan berdiri tegak dengan kaki dibuka seluas bahu. Semasa menarik nafas, mula perlahan-lahan menurunkan badan dengan membengkokkan lutut anda. Teruskan merendahkan diri ke bawah sehingga paha anda selari dengan lantai. Kemudian mula bangkit, menghembus nafas.

Berapa kali: 3 set 20 ulangan.

Cara melakukan: Ambil dumbbell di setiap tangan. Berdiri tegak, kaki dibuka seluas bahu. Mulakan perlahan-lahan bengkokkan bahagian atas badan anda, pastikan belakang anda lurus, lengan tergantung ke bawah dengan bebas. Bengkok ke hadapan serendah yang boleh. Kemudian secara beransur-ansur kembali ke kedudukan permulaan.

Berapa kali: 5 set 12 ulangan.

Cara melakukan: Berdiri di atas lutut dan letakkan tangan anda di atas lantai, pastikan lengan lurus. Mula perlahan-lahan angkat satu kaki ke atas, pastikan belakang anda lurus. Angkat kaki setinggi mungkin dan betulkan selama beberapa saat. Kemudian kembali ke kedudukan permulaan. Teruskan mengulangi latihan, berselang-seli antara kaki kanan dan kiri anda.

Berapa kali: 2 set 15 ulangan untuk setiap kaki.

Cara melakukan: Berdiri dengan kaki anda lebih lebar sedikit daripada bahu anda. Bengkokkan lutut, tangan di belakang kepala anda. Kemudian lompat dengan kuat, mencampakkan tangan dan kaki, fesyen bintang laut. Setelah kaki anda menyentuh lantai semula, sambung semula kedudukan awal.

Berapa kali: 2 set 20 ulangan.

Untuk cepat mencapai hasil dalam menghapuskan selulit anda, lakukan senaman mengikut jadual seperti: 2 hari latihan/1 hari rehat, selama 2 minggu. Hasilnya pasti mengagumkan anda!

Bulan ini, Hijabista menghasilkan Majalah Hijabista Edisi Jawi menampilkan Nur Fazura sebagai penghias wajah hadapan. Menariknya, dengan setiap pembelian para pembeli akan menerima dua helai tudung istimewa.


Lelaki Ini Kongsi Cara Mudah, Solat Di Negara ‘Bukan Islam’ Yang Tiada Surau Atau Masjid

Ramai diantara kita yang sering menghabiskan masa cuti untuk beriadah bersama keluarga dengan berkunjung ke luar negara. Tapi pernah tak hijabi alami masalah untuk menunaikan ibadah solat, terutamanya ketika berkunjung ke negara bukan Islam?

Justeru, Hijabista kongsikan satu perkongsian bermanfaat dari seorang lelaki ini, tentang bagaimana cara paling mudah jika Hijabi tidak menemui surau atau masjid di negara bukan Islam! Ini perkongsianya.

Menurut perkongsian lelaki ini di laman Facebook miliknya, perkara pertama yang perlu hijabi lakukan adalah mencari pasaraya atau pusat membeli belah yang berhampiran dengan anda.

“Bila travel ke negara bukan Islam yang susah untuk cari ruang solat, pergi sahaja ke mana-mana mall berhampiran,” tulisnya dalam perkongsian berkenaan.

“Ambil dua hingga tiga helai baju di rak dan buat seolah nak cuba. Kemudian cari fitting room dan boleh mula bersolat di sana.

“Oh ya, ambil wudhu siap-siap. Jangan basahkan tandas. Part kaki boleh guna spray atau basahkan tisu dan perah kat kaki. Pastikan air mengalir ke dalam mangkuk tandas. Jangan sesekali naikkan kaki ke sinki. Hormati negara orang. Bila nak pulangkan baju, pastikan keluarkan hanger nampak macam dah cuba baju tu,” ujarnya lagi.

Meninjau ke ruangan komen, Hijabista mendapati rata-rata wargamaya menzahirkan ucapan terima kasih terhadap perkongsian bermanfaat yang dilakukan oleh lelaki berkenaan. Malah, netizen bersetuju tips ini amat berguna dan mudah dilaksanakan sekirnya berkunjung ke negara bukan Islam.

Mudah sahaja bukan? Lepas ni kalau berkunjung ke negara orang, tiada lagi alasan tak boleh solat kerana tiada tempat yang disediakan untuk menunaikan solat. Bolehlah cuba cara yang disarankan oleh lelaki ini.


Kitar Semula Bahan Buangan Menjadi Sehelai Tudung Inisiatif Koleksi Terbaharu TudungPeople

TudungPeople dengan bangga memperkenalkan koleksi edisi terhad ‘Ocean Collection’ Langkah yang pertama dalam inisiatif jenama tudung yang dikenali di Malayisa, Tudung People untuk menuju ke arah produk yang lebih lestari dan mesra alam.

‘Ocean Collection’ mempunyai 10 selendang bercetak yang diperbuat dari 100% botol plastik kitar semula, dengan setiap keping selendang menjimatkan 8 botol dari berakhir di tapak pelupusan sampah atau lautan. Koleksi mercu tanda ini adalah pertama seumpamanya di Malaysia.

Koleksi ini diilhamkan oleh pengasas dan pengarah kreatif TudungPeople, Fazrena Aziz perjalanan ke pulau Redang, di mana dia mengalami keindahan keajaiban semula jadi Malaysia. Fazrena juga terkesan dengan pencemaran yang dahsyat. Pengalaman itu mendorong Fazrena untuk bertindak dan memikirkan apa yang boleh dilakukan untuk lebih peka terhadap persekitaran.

Sebagai jenama tempatan yang percaya mempunyai mesej kuat di sebalik setiap koleksi, TudungPeople mengambil langkah pertama untuk menghasilkan tudung lestari dengan memberi kehidupan baru pada botol plastik.

Koleksi edisi terhad ini adalah kain lestari yang bersumber melalui kerjasama TudungPeople dengan KLOTH Cares. Hasilnya adalah kain yang diperbuat daripada 100% dikitar semula botol plastik yang cantik dan lembut. Usaha ini menunjukkan bahawa anda boleh mencapai tahap tinggi bahan berkualiti dengan gaya yang setara, menggantungkan, dan mengalir dari sesuatu yang tidak mungkin seperti plastik botol minuman.

Koleksi ini disatukan setelah lebih dari setahun penyelidikan dan pengembangan. Reka bentuk yang unik menampilkan gambaran abstrak elemen bertema laut seperti karang, anemon, tongkang, gelembung, rumput laut, dan ombak. Reka corak koleksi ini mewujudkan corak yang tenang namun dinamik mencerminkan hakikat lautan yang berubah-ubah dan menangkap keindahan dan pergerakannya dalam cara moden, unik dan berani.

Untuk pembungkusan, TudungPeople memilih kertas yang boleh dibuat dari kertas kitar semula. Sebahagian kempen memberi tumpuan kepada bagaimana pembungkusan dapat diberikan kehidupan kedua melalui penggunaan semula. Dibuat daripada bahan berkualiti tinggi yang direka bentuk untuk tahan lama, kukuh, dan estetika yang menyenangkan

malah boleh digunakan berulang kali dalam pelbagai cara. Pada akhirnya, pembungkusan itu bukan sekadar bekas untuk menghantar selendang dengan selamat, tetapi barang koleksi yang menjadi sebahagian dari produk.

Sebagai tanda sokongan anda menyangi keindahan alam, koleksi edisi terhad ‘Ocean Collection’ akan dilancarkan pada 26 Oktober 2020 dan akan tersedia untuk pembelian dalam talian dan di semua butik TudungPeople.


Mizz Nina Terima Anugerah Ikon Aktivis Kemanusiaan Di Majlis Maulidur Rasul Peringkat Kebangsaan

Penyanyi dan juga aktivis, Mizz Nina, telah di anugerahkan dengan Anugerah Maulidur Rasul SAW Peringkat Kebangsaan 1444H/2022M yang bertempat di Dewan Merdeka, Pusat Dagangan Dunia (WTC), hari ini.

Mizz Nina yang di kenali dengan kegiatan dakwah serta aktivis kemanusian sekali lagi menjadi tumpuan orang ramai. Tidak sangkal lagi, dia menjadi idola buat ramai atas usahanya yang banyak membantu ramai saudara sesama Islam.

Siapa sahaja tidak tahu kegiatan aktivis kemanusiaan Mizz Nina atau nama sebenarnya Sayzrina Azman, 42, sebagai salah seorang penerima Anugerah Maulidur Rasul SAW Peringkat Kebangsaan 144H/ 2022M dalam kategori Ikon Aktivis Kemanusiaan. Dia yang telah giat menjalankan kegiatan aktivis kemanusiaan telah melebarkan sayapnya sehingga ke luar negara.

Mizz Nina telah mula bergiat melakukan kemanusiaan sejak tahun 2013 dan melakukan misi bantuan kemanusiaan sehingga ke Palestin pada tahun 2017. Pada tahun 2016 pula, Mizz Nina turut bersama rakan kongsinya mengasaskan saluran gaya hidup Islam yakni Deen Of Peace Studios atau DOPS TV Sdn Bhd yang telah menghasilkan beberapa siri episod TV dan program bual bicara.

Perkongsian Mizz Nina bersama golongan yang kurang bernasib baik juga telah membuatkan dia untuk meneruskan jalinan kerjasama bersama pelbagai organisasi seperti Cinta Syria Malaysia, 1moment4them, Possible Dreams International, Feeding The Needy, Miasa dan juga Into Taqwa Malaysia.

Mei tahun 2021 lalu, Mizz Nina juga berjaya mengumpul dana hampir RM17.9 juta yang di dermakan oleh orang ramai bagi rakyat Palestin. Sumbangan ini juga di usahakan menerusi Tabung MyAqsa Defenders (MAD) yang turut di sertai 20 badan bukan kerajaan (NGO), selebriti dan ikon kemanusiaan.

Sumbangan itu juga di maklumkan telah di gunakan secara berperingkat di salurkan kepada klinik Malaysia Al-Aqsa, khidmat guaman di Sheikh Jarrah, kafalah keluarga miskin di Baitulmaqdis dan bantuan kecemasan Gaza.

Mizz Nina juga tidak lupa untuk berkongsi setiap sumbangan dan aktiviti sumbangan menerusi Instagram miliknya kerana tidak sangka ramai yang memberikan sokongan luar biasa. Acara yang berlangsung pada hari ini juga di serikan oleh ketibaan Yang di-Pertuan Agong, Al-Sultan Abdullah Ri’ayatuddin Al-Mustafa Billah Shah berkenan menyampaikan penganugerahan itu kepada semua penerima anugerah di Anugerah Maulidur Rasul SAW Peringkat Kebangsaan itu.


Selain Tak Tinggal Solat, Ini Antara Ayat Al-Quran Boleh Diamalkan Jika Alami Kemurungan

Tanpa disedari ramai di kalangan kita yang mengalami kemurungan atau depresi. Ada yang mengalami kemurungan tahap biasa dan ada juga sampai kritikal hingga perlu menjalani rawatan secara berterusan di hospital.

Selain dari menjalani rawatan di hospital, terdapat juga ikhtiar yang boleh dilakukan seseorang yang mengalami kemurungan dengan cara Islam.

Antara adalah dengan membaca surah Al-Quran dicadangkan, berkawan dengan mereka yang positif dan jangan lupa untuk solat.

Dan ini pula antara ayat-ayat Al-Quran boleh diamalkan sebagai ketahanan diri melawan masalah kemurungan ini.

Jika diamalkan setiap hari, insya-Allah akan membuatkan jiwa kita kuat dan tenang dalam berdepan situasi getir ini.

Turut dikongsi juga adalah doa yang boleh diamalkan ketika bersedih.


Jerawat Timbul Punca Alergi Dan Alahan Kacang. Hilang Nikmat Makan Kuah Kacang!

Kuah kacang adalah salah satu makanan tradisi masyarakat melayu di dalam perayaan. Namun spetikal ramai orang mengatakan bahawa salah satu pantang larang jerawat adalah makan kacang. Pasti ramai yang mengelak untuk makan makanan yang bersaskan kacang ini.

Bagi sesetengah orang, makan makanan yang popular ini menyebabkan jerawat muncul. Sebelum membincangkan sama ada kacang benar-benar menyebabkan jerawat, ada baiknya mengetahui penyebab jerawat dan pemakanan kacang.

Punca jerawat apabila kelenjar minyak di dasar rambut di permukaan kulit dapat menghasilkan sebum atau minyak. Apabila sebum berlebihan dihasilkan, minyak dapat bercampur dengan sel kulit mati dan menyumbat liang. Dalam keadaan ini, bakteria yang terperangkap di dalam pori-pori mencerna minyak dan melepaskan asid yang memicu kerengsaan jerawat.

Jerawat akhirnya boleh pecah atau sembuh dengan sendirinya. Walau bagaimanapun, kadang-kadang jangkitan boleh menyebabkan benjolan berisi nanah terbentuk pada tisu di bawah kulit. Peningkatan tahap hormon semasa akil baligh boleh mencetuskan jerawat pada remaja. Namun penyakit ini juga boleh menyerang sesiapa sahaja tanpa mengira usia. Beberapa penyebab jerawat lain termasuk tekanan, diet tidak seimbang dan kesan sampingan ubat-ubatan.

Kacang mengandungi vitamin E. Beberapa jenis kacang seperti badam, kacang tanah, dan kacang Brazil juga mengandungi selenium. Vitamin E dan selenium dapat melindungi sel dari kerosakan dan jangkitan. Anda yang mempunyai masalah jerawat pada amnya kekurangan antioksidan seperti vitamin E dan selenium.

Walaupun tidak ada kajian khusus yang membuktikan antioksidan dapat mengurangkan jerawat, kedua bahan ini pada dasarnya dapat menyokong proses penyembuhan jerawat. Selain itu, kacang juga mengandungi asid lemak penting omega-3 dan omega-6 yang penting untuk tubuh, terutama sekali menjaga kesihatan jantung. Justeru, pengambilan asid lemak sihat yang berlebihan ini juga boleh mempengaruhi jerawat.

Pengambilan asid lemak omega-6 yang terlalu banyak dapat membuat keradangan seperti jerawat menjadi merah dan menjadi lebih teruk. Beberapa jenis kacang yang kaya dengan omega-6 termasuk walnut, kacang pain dan badam. Untuk mengurangkan kesan kacang pada jerawat, anda boleh makan kacang tetapi tidak boleh berlebihan.

Alahan makanan tertentu seperti kacang tanah juga boleh menyebabkan jerawat. Alergi ini boleh berlaku kerana sistem imun seseorang tidak dapat mengenali protein dalam kacang selamat untuk dimakan. Oleh itu, tubuh membina sistem pertahanan diri dengan melepaskan bahan kimia yang boleh menyebabkan keradangan. Reaksi alergi ini boleh mencetuskan gatal, eksim, ruam dan mudah merengsakan kulit. Kerengsaan inilah yang mencetuskan jerawat.

Gejala utama alahan kacang umumnya tidak terhad pada jerawat. Terdapat beberapa gejala alergi kacang lain, seperti kesesakan hidung, hidung berair, sesak nafas, batuk, asma, gangguan pencernaan, ruam dan gatal.

Jadi tak salah nak menikmati kuah kacang semasa musim perayaan ini. Tambah enak kuah kacang makan bersama nasi impit. Enak bukan! Sekiranya anda merasa jerawat muncul setelah memakan kacang tanah, lebih baik jangan memakannya lagi. Sekiranya perlu, minta doktor melakukan ujian alahan.


“Ketat-Ketat Aina Tak Selesa”, Pilihan Gaya Harian Aina Besar Dan Longgar. Padan Dengan koleksi Terbaharu H&M

2022 Boleh dikatakan tahun yang penuh dengan musim bunga bagi penyanyi kesayangan ramai ini, Aina Abdul terus mengorak langkah dengan pelbagai kejayaan yang dimilikinya. Penyanyi yang memenangi anugerah ini adalah seorang penghibur yang cemerlang dan juga jurulatih vokal dan mentor yang memberi inspirasi. Dia juga terkenal dengan kostum persembahannya yang bergaya dan sering pelik.

Di sunting beberapa jenama tempatan sebagai duta produk dan terbaharu berkerjasama dengan jenama antarabangsa. Musim bunga, musim permulaan baru. Melayari gelombang harapan dan positif, H&M dengan bangganya mempersembahkan koleksi kapsul Spring terbaharu yang menampilkan nama terhangat Malaysia Aina Abdul, Ain Edruce dan Mimi Lana.

Dimajlis pelancaran koleksi terbaharu musim bunga H&M, Aina menzahir rasa bertuah menjadi salah seorang yang terpilih dalam kerjasama ini. Akui diri tidak mempunyai figura persis model, dia amat terkejut kerana terpilih mengayakan koleksi ini yang berganding bersama Ain Edruce dan Mimi Lana.

Tambahnya lagi rangkaian koleksi ini bukan sahaja menepati citarasanya malah dia selesa mengayakan setiap helaian.

“Aina dari dahulu hingga sekarang, perkara pertama yang Aina tekankan untuk pemakaian harian adalah longgar dan besar. Ketat-ketat nanti Aina tak selesa” ujar Aina lagi.

Lain pula apabila di pentas, Aina perlukan sesuatu yang berbeza dan sesuai dengan tema dalan jalan cerita lagu. Memandangkan Aina sering mengaitkan lagu dan fesyen jadi pengayaan harian dan bekerja sama sekali berbeza dari dirinya sebenar.

Melihat bagaimana wanita memperkasakan diri dengan setiap helaian, koleksi bermulanya musim bunga ini mendasarkan penerimaan terhadap keperibadian mereka yang dicerminkan melalui pakaian lalu mendapatkan kekuatan dari dalam.

“Fesyen dan mod masih berkait rapat, bagi Aina mewakili wanita di luar yang rasa tiada keyakinan diri untuk bergaya cara Aina mungkin menjadi pada inspirasi pada mereka yang di luar sana”, pendapat anda agar mereka menjadi diri sendiri dengan pelbagai gaya.

Suntingan kepingan dalam kempen ini menyerlahkan fabrik ringan dalam palet segar dan neutral. Koleksi ini menampilkan blaus dan seluar palazzo yang flowy, baju lembut, blazer berstruktur tetapi bersaiz besar, perincian ruffled dengan aksen denim. Kebanyakan pakaian diperbuat daripada 100% kapas organik atau campuran kapas dan linen.

Disusun khas untuk wanita moden yang sederhana dalam fikiran, koleksi ini adalah tentang menyerlahkan kecantikan dalaman anda dan memperkasakan wanita dalam koleksi bergaya ini. Kini tersedia dalam talian di hm.com dan di kedai.

Impian tidak terhenti di sini sahaja, permulaan kerjasama ini Aina juga berharap banyak lagi kerjasama dengan jenama-jenama antarabangsa dan juga tempatan di masa akan datang.


Makan Terlalu Banyak, Antara Sebab Kenapa Malas Nak Solat. Amalkan 12 Tip ini Supaya Segera Solat.

Solat itu di ibaratkan talian hayat di antara hamba Dan PenciptaNYA. Melalui solatlah seseorang hamba dapat berhubung terus dengan ALLAH SWT. Alhamdulillah, mudahnya, tapi ada juga yang alpa, sombong dan bongkak.

Tanpa solat hidup kita selaku orang Islam tidak bermakna, biar sehebat manapun kita di sisi manusia, kita tetap kerugian di hadapan Allah SWT.
Solat itu penghubung antara kita dan Allah.

Solat itu penenang, solat itu cahaya, solat itu penghapus duka dan solat juga penawar penyakit rohani.

1. Bersiap sedia mengambil wuduk sebelum azan.

2. Jangan berlengah-lengah untuk bersolat setelah azan berkumandang.

3. Sentiasa mengingati bahawa malaikat Izrail boleh dating bila-bila masa untuk mencabut nyawa kita, dan kita akan mati.

4. Fikirkan segala azab yang akan diberikan oleh Allah s.w.t.

5. Fikirkan bagaimana siang boleh menjadi malam pada tepat waktunya tanpa sebarang kesilapan. Ia membuktikan kekuasaan Allah s.w.t.

6. Mengenal sifat-sifat Allah kerana dengan mengenal sifat-sifat Allah, manusia akan mendapat merasakan kehadiranNYA dan langsung menanam benih cinta terhadap Allah. Dengan ini manusia akan turut setiap perintah Allah dan tidak akan melengahkan sembahyangnya. InsyaAllah.

7. Mengingati bahwa solat itu penting sebelum kita disolatkan.

8. Sebagai manusia kita tidak lepas dari membuat dosa, dan waktu bersolat itu adalah masa yang sesuai untuk bertaubat.

9. Pergi ke masjid sekiranya malas bersolat bersendirian.

10.Bersembahyang berjemaah bersama ahli keluarga.

11. Menghayati bahawa solat itu adalah jalan yang benar-benar ke akhirat.

12. Jangan makan terlalu banyak kerana bila perut terlalu kenyang akan membuat kita berat dan mengantuk, maka malaslah kita untuk solat.


Senaman Beribu Kali Pun, Tapi Perut Masih Buncit Dan Badan Masih Gemuk? Inilah Puncanya!

Pernah tak anda berasa pelik apabila rutin senaman anda tidak mendatangkan hasil? Terutamanya senaman yang melibatkan otot untuk menghasilkan 6-packs dan sebagainya, tidak timbul walaupun sudah berkali-kali dilakukan dengan konsisten.

Untuk memiliki bentuk badan yang ideal dan ‘fit’, bukan sahaja tertumpu kepada nilai konsisten, malah cara dan teknik yang betul juga memainkan peranan yang penting. Jika ada salah melakukan teknik, maka senaman anda tidak mendatangkan hasil dan hanya membazir masa sahaja. Apakah kesilapan yang selalu dilakukan? Jom baca!

Kurang tidur

Masalah sukar untuk tidur ataupun insomnia juga turut mempengaruhi faktor otot-otot tidak timbul. Tahukah anda, kurang tidur bukan sahaja boleh menyebabkan hilang fokus, malah ia memberi kesan kepada kandungan gula dalam darah, hormon lapar atau makan, dan kadar kalori yang dibakar setiap hari. Bukan itu sahaja, malah bagi mereka yang tidur pada kadar enam jam sehari berisiko untuk mengalami kegemukan dari mereka yang tidur selama tujuh hingga sembilan jam sehari. Elakkan bermain telefon bimbit sebelum tidur kerana ia adalah salah satu faktor anda sukar untuk tidur.

Kualiti vs kuantiti

Ramai yang menganggap apabila membuat senaman dengan kerap ataupun gerakan yang banyak mampu untuk membantu menghasilkan otot-otot di badan. Sebenarnya, kualiti senaman anda adalah amat penting. Senaman 50 atau 100 kali sehari tidak menjamin untuk memberikan anda abdomen tegap dan rata. Ia hanyalah mitos semata tentang lebih banyak senaman anda praktikkan setiap hari, lebih cepat kesannya berlaku. Sebaliknya, jika anda mengamalkan satu hingga tiga set ulangan senaman sudah cukup untuk melengkapkan impian tubuh tegap anda.

Teknik dan gerakan yang salah

Khas untuk mereka yang ingin memiliki 6-packs terutamanya, jenis dan bentuk senaman yang paling teruk untuk bahagian abdomen adalah sit-up apatah lagi jika anda melakukan pergerakan yang salah. Anda akan berasa sakit pada bahagian-bahagian tertentu kerana salah teknik dan caranya.

Ramai yang menegangkan bahagian leher ketika melakukan sit-up. Kesannya akan lebih tertumpu kepada bahagian pinggul daripada abdomen. Senaman pilates yang berkesan pada lapisan paling dalam abdomen, postur plank, dan pergerakan satu badan sebenarnya lebih cepat memberikan kesan pada tubuh.

Diet yang tidak betul

Kita semua tahu bahawa diet memainkan peranan penting untuk mendapatkan bentuk badan yang ideal dan juga membantu untuk memiliki tubuh badan yang ‘fit’ serta berotot. Bentuk diet yang sihat adalah jalan pintas untuk mendapatkan abdomen yang rata dan tegap.

Sebagai contoh, jika anda melakukan 1000 kali senaman abdomen sehari pun, tetapi jika pengambilan kalori yang tidak dijaga, malah tubuh tegap six-pack yang anda impikan akan lebih tersorok disebalik lemak di bahagian tersebut. Jadi, anda disarankan untuk mengambil karbohidrat yang tidak terlalu berat seperti pretzel, roti dan pasta serta kawal pengambilan gula kerana gula boleh menyebabkan perut buncit. Elakkan minuman manis ya!

Bulan ini, Hijabista menghasilkan Majalah Hijabista Edisi Jawi menampilkan Nur Fazura sebagai penghias wajah hadapan. Menariknya, dengan setiap pembelian para pembeli akan menerima dua helai tudung istimewa.


Warna Merah Untuk Anda Yang Seksi? Serlahkan Stail Anda Dengan Pilihan Warna Yang Terbaik Tahun 2021!

Gaya yang sempurna ialah apabila anda yakin dengan warna yang anda sarungkan! Tidak kiralah warna-warna terang seperti merah, kuning, jingga mahupun warna-warni, semuanya mempunyai definisi sendiri dalam menterjemahkan personaliti diri anda!

Memakai setiap satu warna boleh menambah ‘mood’ untuk melakukan apa jua aktiviti. Tetapi, adakah benar warna juga melambangkan personaliti? Well honey, check this out!

Miss Pinky!

Pink is a new green! THEY ARE HOT! Merah jambu adalah lambang feminin. Pastinya para gadis yang sukakan rona ini adalah golongan yang sangat sweet, sensitif, lembut dan sangat gemarkan gaya yang menonjolkan sifat keperempuanan. Dalam apa jua keadaan, pinky girls gemar berfesyen dan suka tampil cantik. Paling menarik, biarpun mereka kelihatan lembut, namun mereka sebenarnya tidak gentar dengan apa jua cabaran!

Miss Earth!

Siapa yang tidak suka dengan pilihan rona hijau? Warna hijau tidak hanya melambangkan kesegaran! Malah, hijau juga berupaya menenangkan perasaan dan jiwa seseorang. Gadis yang menggemari rona ini sukakan keamanan, tidak mudah panik dan sentiasa tenang walau dalam kesusahan. Uniknya mereka apabila gaya low profile menjadi pilihan utama untuk menerajui kehidupan. Mereka juga mudah didekati walau sedikit pendiam dan pemalu!

Miss Diva!

BRAVE ‘N SEXY! Merah tanda cinta. Merah juga simbol keberanian. Gadis yang tidak lekang daripada warna ini memiliki personaliti menarik tetapi sukar dijangka. Sifat ingin mencuba dan berani memang mudah dilihat dalam diri mereka. Pantang dicabar, pasti mereka sahut dengan daya keyakinan yang tinggi. Mereka juga memiliki sifat anggun dan seksi yang semulajadi. Berilah apa jua helaian fesyen, mereka pasti bijak menggayakannya dengan penuh persona yang sensual!

Miss Sunshine!

SO BRIGHT! Senyuman dan gelak tawa cukup sinonim dengan si manis yang sukakan warna kuning. Memiliki karakter yang ceria, easy going dan happy go lucky, sukar untuk melihat mereka berwajah muram. Tidak hairanlah mengapa mereka sungguh bijak, setiap perkara dalam kehidupan dilaluinya dengan berfikiran positif! Selain ceria, golongan ini juga suka membuatkan orang lain ketawa. Pendek kata, they are really fun to be with!


DIKECAM Kerana BERTUDUNG Singkat, WANY HASRITA Akui Kesilapan & BERJANJI Akan Kekal ISTIQOMAH

Penyanyi yang dikenali menerusi lagu Menahan Rindu ini sememangnya tampak manis dan ayu dengan imej muslimah yang dibawakannya. Jarang sekali kita lihat Wany Hasrita tampil dengan gaya yang keterlaluan dan menjolok mata. Meskipun sudah beberapa tahun berada di dalam industri hiburan tanah air,  Wany tetap istiqomah dan tidak lari daripada imej yang dibawanya sejak hari pertama bergelar seorang penyanyi.

Cuma, baru-baru ini heboh di laman sosial memperkatakan tentang tudung Wany Hasrita yang dikatakan semakin pendek dan tidak menutupi bahagian dada di dalam satu gambar yang telah dipost di Instagram miliknya. Difahamkan pada ketika itu, Wany Hasrita sedang menjalani satu sesi fotografi untuk sebuah iklan.

Rata-rata netizen menegur pemakaian Wany itu dan ada yang menganggap bahawa Wany sudah lupa diri kerana semakin popular. Tidak mahu membuat sebarang spekulasi, Hijabista telah menemu bual Wany ketika bertemu di majlis pelancaran produk Jellyta by Wany Hasrita yang diadakan di JW Marriot Kuala Lumpur.

Wany sendiri mengakui kekhilafan yang dilakukan olehnya dan memohon maaf kepada netizen di luar sana. Malah, Wany sangat bersyukur kerana orang di luar sana dan para peminat begitu mengambil berat tentang pemakaiannya. Tambah Wany lagi, insyaAllah selepas ini dia tidak akan mudah menurut arahan yang bertentangan dengan dirinya. Jika orang suruh singkat-singkatkan, dia akan labuh-labuhkan.

Cuma, Wany memohon doa para peminat agar dirinya terus kekal istiqomah. Apa pun, Hijabista doakan agar segala urusan Wany dipermudahkan. Terbaru, Wany baru sahaja melancarkan produk kecantikan dan kesihatan iaitu Jellyta. Jellyta mengandungi bahan yang berkhasiat dan lazat seperti kurma, buah delima, saffron, madu dan L-Cysteine.

Sesuai untuk lelaki dan wanita, Jellyta sesuai untuk anda yang mempunyai masalah kulit seperti jerawat, jeragat, kulit kusam dan berkedut. Jellyta juga sesuai diambil oleh individu yang bekerjaya dan sentiasa sibuk kerana ia berbentuk sachet yang mudah dibawa ke mana-mana sahaja.


Dakwah Hingga Ke Akhir Nafas: Ustazah Shadiya Abbas Sempat Tulis Tazkirah Di Facebook

Al Fatihah. Berita yang begitu duka. Perginya sebutir bintang dalam dunia dakwah. Ustazah Shadiya Abbas telah kembali ke rahmatullah pagi ini.

Melalui perkongsian di Facebook suami arwah (Ustaz Khairul Azman Mohd) difahamkan Ustazah Shadiya Abbas mengadu sesak nafas dan disahkan meninggal dunia pada pukul 5.05 pagi.

Innalillahi wainna ilahi rojiun..

Dukacita dimaklumkan isteri kesayanganku Shadiya Abbas baru disahkan telah meninggal dunia jam 5.05 am sbb sesak nafas (asma).

اللهم اغفرلها وارحمها وعافها واعف عنها

Innalillahi wainna ilahi rojiun..Dukacita dimaklumkan isteri kesayanganku Shadiya Abbas baru disahkan telah meninggal dunia jam 5.05am sbb sesak nafas (asma).اللهم اغفرلها وارحمها وعافها واعف عنها

Berat hati nak meninggalkan guru, teman, buah hati saya di hospital sg buloh ni. Oleh kerana kematian musim covid, pihak hospital terpaksa buat ujian sama ada arwah buah hati saya positif atau tidak. Saya perlu tunggu 24 jam utk dapatkan result tersebut, bermakna esok bagi jenazah akan ditentukan bagaimana dan di mana akan dikebumikan.

Jadi jenazah akan disimpan dahulu di hospital sungai buloh. Insya Allah saya kuat kecuali jika anda call saya.

Doakan yea sahabat² sekalian..

Berat hati nak meninggalkan guru, teman, buah hati saya di hospital sg buloh ni. Oleh kerana kematian musim covid, pihak…

Arwah Ustazah Shadiya sering dijempul sebagai penceramah untuk forum agama di TV1, TV9, Hijrah dan Astro Oasis. Arwah meninggalkan suami dan dua orang anak.

Jiwa seorang pendakwah begitu kuat dalam dirinya. Malah diakhir hayatnya, menerusi posting terakhir di Facebooknya, arwah sempat menulis entri dakwah dengan tajuk ‘JANGAN MENGHINA, JIKA SAYANGKAN ALLAH’.

*JANGAN MENGHINA, JIKA SAYANGKAN ALLAH*

Saya dapat satu video yg sedang tular mengenai pengakuan terbuka seorang bekas Muslim yang kini sudah pun menjadi seorang Pastor beragama Kristian.

Saya menonton video itu dan membaca beberapa komen. Namun tidak perlulah saya nyatakan semuanya di sini. Secara peribadi, saya melihat saudara itu dan keluarganya MASIH ADA PELUANG utk kembali ke jalan benar iaitu mengenal ALLAH dan RASUL dengan MAKNA yang BENAR dan BETUL.

Jika anda SAYANGKAN ISLAM, ALLAH dan RASULULLAH SAW… Tolonglah;

1. Jangan KOMEN BURUK tentang dirinya dan isterinya atau keluarganya.

2. Jika mahu komen juga, berikan kata-kata atau LINK utk mereka baca mengenai kebenaran yang mereka salah faham. Itu usaha kita. Dia nak terima atau tolak bukan kerja kita.

3. Elakkan daripada mencaci INSTITUSI AGAMA hanya disebabkan dia adalah bekas pelajar sekolah agama. Elakkan daripada forward cerita dia.

4. JANGAN LIKE posting mereka. Cukup anda komen “kami dah baca, anda perlukan pertolongan. Islam adalah agama yang INDAH.”

5. Doakan mereka dalam doa anda tanpa perlu menulis pada wall mereka. Doa yang rahsia lebih cepat makbul berbanding berdoa di facebook.

ADA Sahabat NABI yang pernah MURTAD. Kemudian mereka bertaubat dan menjadi pendokong paling kuat menyebarkan ISLAM. Ia tidak mustahil berlaku juga kepada saudara tersebut dan keluarganya.

Perbuatannya sahaja yg kita marah. Jangan sampai MULUT dan TULISAN kita menafikan Rahmat Allah utk orang yg diuji seperti itu. Selagi mereka bernyawa, pintu TAUBAT masih dibuka.

Begitu juga dengan seorang lelaki yg memakai nama IMAM TAWHIDI. Saya juga marah dengan dia kerana postingnya seperti seorang Munafiq! Hakikatnya MUNAFIQ skala bahayanya terhadap ISLAM lebih tinggi berbanding mereka yg Jelas KAFIR.

Berhati-hati dengan tulisan anda. Disebabkan tulisan anda, samada ALLAH, NABI dan ISLAM akan diCERCA…atau

Kata-kata anda menjadi PENCETUS HIDAYAH kepada orang lain.

ANDA PILIH!

Saudara Seislam;
Shadiya Abbas
Kuala Selangor.

*JANGAN MENGHINA, JIKA SAYANGKAN ALLAH*Saya dapat satu video yg sedang tular mengenai pengakuan terbuka seorang bekas…

Namun nukilan suami arwah berkisar tentang sambutan ulang tahun perkahwinan mereka yang ke-17 pada 30 Mac lalu begitu meruntun jiwa.

SETELAH 17 TAHUN

Ketika itu, saya mahasiswa tahun 3. Dan, bekas tunang saya baru tahun 2.

Kami berkerja bersama semasa saya diamanahkan sebagai Ketua Pengarah Penerbitan PMIUM. Persatuan yg tersohor ketika itu. Semua orang kenal persatuan ni. Bekas tunang saya ni, jadi AJK saya. Masa tu saya tiada sapa² utk dijadikan teman hidup. Maklumlah saya ni rupa takde, miskin pulak tu. Tak berani nak approach sapa²..

Maka saya berdoa kepada Allah agar didatangkan seorang mahasiswi yg saya sebut ciri²nya dalam doa saya. Akhirnya Allah datang budak kecik tu.. Dalam hati saya dok sangka yang ni kot.. 🤭

Lepas tu bila dah kenal famili dia, kami pun kahwin la. Alhamdulillah dah 17 tahun melayari bahtera bersama. Dikurniakan zuriat 3 orang.

Kenapa saya pilih dia??
Sebab orang lain tak mau kat saya.. 😂😂😂

Ok ok.. Sebab dia pandai cakap. Dia ada ilmu. Dialah juga GURU SAYA.

Sebelum kuliah, saya akan rujuk beliau. Dapatkan ilmu dari beliau. Dia simpan banyak doa, doa untuk penyembuhan, doa asma ul a’dzom, doa penunduk 😅😅.

Selamat Ulangtahun perkahwinan ke-17 tahun buat kita.
30032003-30032020

SETELAH 17 TAHUNKami bertemu di Universiti Malaya Kuala Lumpur. Tak kenal pun siapa tu Shadiya Abbas.. Ketika itu,…

Salam takziah untuk seluruh ahli keluarga Ustazah Shadiya Abbas. Moga rohnya dicucuri rahmat. Al-Fatihah (dengan bacaan).